
ΠΕΡΙΕΧΟΜΕΝΑ 


ΝΟΜΟΣ ΥΠΆΡΙΘ. 2246 

Οργάνωση και λειτουργία του τομέα τηλεπικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 
Γενικές διατάξεις 

1. Σκοπός 

Σκοπός του παρόντος νόμου είναι η καθιέρωση ρυθ¬ 
μιστικού πλαισίου ολοκληρωμένης πολιτικής για τη λει¬ 
τουργία του τομέα των τηλεπικοινωνιών της χώρας. 

2. Ορισμοί 

Για την εφαρμογή των διατάξεων του νόμου αυτού, 
οι ακόλουθοι όροι έχουν την έννοια που σημειώνεται 
παραπλεύρως αυτών: 

Α. Τηλεπικοινωνία: η μετάδοση, εκπομπή ή λήψη 
σημείων, σημάτων, γραπτού κειμένου, εικόνων, ήχων ή 
πληροφοριών κάθε είδους που πραγματοποιείται με 
ενσύρματα, οπτικά, ραδιοηλεκτρικά ή άλλα ηλεκτρομα- 
γνητικά συστήματα. 

Β. Οργανισμοί τηλεπικοινωνιών: οι δημόσιοι ή ιδιωτικοί 
φορείς, στους οποίους το κράτος χορηγεί ειδικά ή 
αποκλειστικά δικαιώματα για την εγκατάσταση, λειτουρ¬ 
γία και εκμετάλλευση τηλεπικοινωνιακών δικτύων δη¬ 
μόσιας ανταπόκρισης και, ενδεχομένως, την παροχή 
τηλεπικοινωνιακών υπηρεσιών δημόσιας χρήσης. 

Γ. Ειδικά ή αποκλειστικά δικαιώματα: τα δικαιώματα 
που χορηγούνται από το κράτος σε έναν ή περισσό¬ 
τερους δημόσιους ή ιδιωτικούς οργανισμούς με οποιο- 
δήποτε μέσο νομοθετικού, κανονιστικού ή διοικητικού 
χαρακτήρα, το οποίο εξασφαλίζει υπέρ των οργανισμών 
αυτών την παροχή μιας υπηρεσίας ή την εκμετάλλευση 
συγκεκριμένης δραστηριότητας. 

Δ. Φορείς παροχής τηλεπικοινωνιακών υπηρεσιών: τα 
φυσικά ή νομικά πρόσωπα τα οποία παρέχουν στο κοινό 
τηλεπικοινωνιακές υπηρεσίες υπό καθεστώς ελεύθερου 
ανταγωνισμού με βάση την άδεια ή δήλωση ή έγκριση. 

Ε. Φορείς εγκατάστασης-συντήρησης τηλεπικοινω¬ 
νιακού τερματικού εξοπλισμού: τα φυσικά ή νομικά 
πρόσωπα, στα οποία έχει χορηγηθεί άδεια σύνδεσης 


με το δημόσιο τηλεπικοινωνιακό δίκτυο και συντήρησης 
τηλεπικοινωνιακού τερματικού εξοπλισμού υπό καθε¬ 
στώς ελεύθερου ανταγωνισμού. 

ΣΤ. Τηλεπικοινωνιακές επιχειρήσεις: οι οργανισμοί τη¬ 
λεπικοινωνιών, οι φορείς παροχής τηλεπικοινωνιακών 
υπηρεσιών και οι φορείς εγκατάστασης και συντήρησης 
του τηλεπικοινωνιακού τερματικού εξοπλισμού. 

Ζ. Τηλεπικοινωνιακό δίκτυο: όλα τα μέσα παροχής 
τηλεπικοινωνιακών υπηρεσιών μεταξύ ενός αριθμού θέ¬ 
σεων, όπου εξοπλισμός παρέχει πρόσβαση σε αυτές 
τις υπηρεσίες. 

ΖΑ. Ραδιοηλεκτρικό δίκτυο: το τηλεπικοινωνιακό δί¬ 
κτυο" που χρησιμοποιεί ραδιοκύματα. 

Η. Δημόσιο τηλεπικοινωνιακό δίκτυο: η τηλεπικοινω¬ 
νιακή υποδομή δημόσιας ανταπόκρισης, η οποία επι¬ 
τρέπει τη μεταβίβαση σημάτων μεταξύ οριζόμενων ση¬ 
μείων τερματισμού του δικτύου μέσω καλωδίων, δέσμης 
μικροκυμάτων, οπτικών ή άλλων ηλεκτρομαγνητικών 
μέσων. 

Θ. Εσωτερικό δίκτυο: κάθε δίκτυο το οποίο έχει εξ 
ολοκλήρου εγκατασταθεί εντός της αυτής ιδιοκτησίας 
ή συνιδιοκτησίας, η οποία δεν περιλαμβάνει τμήμα ούτε 
της δημόσιας κτήσης ούτε άλλης ιδιοκτησίας. 

I. Σημεία τερματισμού (απολήξεις): το σύνολο των 
φυσικών συνδέσεων, οι οποίες αποτελούν μέρος του 
δημόσιου δικτύου τηλεπικοινωνιών και είναι αναγκαίες 
για την πρόσβαση στο δημόσιο αυτό δίκτυο και την 
αποτελεσματική επικοινωνία μέσω αυτού. 

ΙΑ. Τηλεπικοινωνιακός Τερματικός Εξοπλισμός (Τ.Τ.Ε.): 
κάθε εξοπλισμός προοριζόμενος να συνδεθεί αμέσως 
ή εμμέσως με τερματικό σημείο (απόληξη) τηλεπικοι¬ 
νωνιακού δικτύου με σκοπό τη μετάδοση, την επεξερ¬ 
γασία ή τη λήψη πληροφοριών. Το σύστημα σύνδεσης 
του τηλεπικοινωνιακού τερματικού εξοπλισμού με το 
δίκτυο μπορεί να είναι ενσύρματο, ασύρματο, οπτικό ή 
άλλου είδους ηλεκτρομαγνητικό σύστημα. Ως τηλεπι¬ 
κοινωνιακός τερματικός εξοπλισμός νοείται και κάθε 
επίγειος-δορυφορικός σταθμός, ο οποίος εξασφαλίζει 
μόνο τη λήψη και δεν συνδέεται με το δημόσιο τηλε¬ 
πικοινωνιακό δίκτυο. Στην κατηγορία αυτή δεν περι¬ 
λαμβάνονται οι δέκτες ραδιοφωνίας και τηλεοράσεως. 
ΙΒ. Τηλεπικοινωνιακές υπηρεσίες: οι υπηρεσίες των 
οποίων η παροχή συνίσταται ολικώς ή μερικώς στη 
μετάδοση και στη δρομολόγηση σημάτων σε τηλεπι¬ 
κοινωνιακό δίκτυο με τηλεπικοινωνιακές διαδικασίες, 

εξαιρούμενων των ραδιοφωνικών και τηλεοπτικών εκ¬ 
πομπών. 

ΙΓ. Δημόσιες τηλεπικοινωνιακές υπηρεσίες: οι τηλε¬ 
πικοινωνιακές υπηρεσίες, η παροχή των οποίων ανα¬ 
τίθεται ειδικά ή αποκλειστικά, από το κράτος ή αρμόδια 
κραιτκή αρχή, σε έναν ή περισσότερους οργανισμούς 
τηλεπικοινωνιών. 

ΙΔ. Χρήστες: οι τελικοί χρήστες τηλεπικοινωνιακών 
υπηρεσιών, τηλεπικοινωνιακού τερματικού εξοπλισμού 
και οι φορείς παροχής τηλεπικοινωνιακών υπηρεσιών, 
συμπεριλαμβανομένων και των οργανισμών τηλεπικοι¬ 
νωνιών, σε περιπτώσεις όπου οι τελευταίοι έχουν α- 
ναλάβει την παροχή τηλεπικοινωνιακών υπηρεσιών που 
παρέχονται ή μπορεί να παρασχεθούν και από άλλους 
υπό καθεστώς ελεύθερου ανταγωνισμού.* 

ΙΕ. Υπηρεσίες φωνητικής τηλεφωνίας: η εμπορική 
εκμετάλλευση για το κοινό της άμεσης μετάδοσης και 
της μεταγωγής της φωνής από και προς τερματικά 
σημεία του δημόσιου δικτύου μεταγωγής και σε πραγ¬ 
ματικό χρόνο, που επιτρέπει σε κάθε χρήστη να χρη¬ 
σιμοποιεί το συνδεδεμένο με τερματικό σημείο εξοπλι¬ 
σμό για να επικοινωνεί με άλλο τερματικό σημείο. 

ΙΣΤ. Υπηρεσία τηλετυπίας (τέλεξ): η παροχή σε ε¬ 
μπορική βάση στο ευρύ κοινό της απευθείας μετάδοσης 
τηλετυπικών μηνυμάτων, σύμφωνα με τη σχετική σύ¬ 
σταση της 00ΓΠ (Διεθνούς Τηλεγραφικής και Τηλε¬ 
φωνικής Συμβουλευτικής Επιτροπής), μέσω ενός ή πε¬ 
ρισσότερων δημόσιων τηλεπικοινωνιακών δικτύων, με 
δυνατότητα μεταγωγής και η οποία επιτρέπει σε κάθε 
χρήστη να χρησιμοποιεί εξοπλισμό συνδεδεμένο σε ένα 
σημείο τερματισμού ενός τηλεπικοινωνιακού δικτύου για 
να επικοινωνεί με χρήστη που χρησιμοποιεί εξοπλισμό 
συνδεδεμένο σε άλλο σημείο τερματισμού του τηλεπι¬ 
κοινωνιακού δικτύου. 

ΙΖ. Υπηρεσία μετάδοσης δεδομένων με μεταγωγή 
πακέτων δεδομένων ή μεταγωγή κυκλωμάτων: η παροχή 
σε εμπορική βάση στο ευρύ κοινό της απευθείας με¬ 
τάδοσης δεδομένων, μέσω ενός ή περισσότερων δη¬ 
μόσιων τηλεπικοινωνιακών δικτύων, με δυνατότητα με¬ 
ταγωγής και η οποία επιτρέπει σε κάθε τηλεπικοινωνιακό 
τερματικό εξοπλισμό συνδεδεμένο σε ένα σημείο τερ¬ 
ματισμού ενός τηλεπικοινωνιακού δικτύου να επικοινωνεί 
με τηλεπικοινωνιακό τερματικό εξοπλισμό συνδεδεμένο 
σε άλλο σημείο τερματισμού του τηλεπικοινωνιακού 
δικτύου. 

ΙΗ. Τεχνική προδιαγραφή: η προδιαγραφή η οποία 
καθορίζει τα απαιτούμενα χαρακτηριστικά ενός προϊό¬ 
ντος, όπως την ποιότητα, την επίδοση, την ασφάλεια 
ή τις διαστάσεις, συμπεριλαμβανομένων και των απαι¬ 
τήσεων που ισχύουν για το προϊόν σχετικά με την 
ρρολογία, τα σύμβολα, τις δοκιμές και τις μεθόδους 
δοκιμών, τη συσκευασία και τη σήμανση. 

ΙΘ. Πρότυπο: η τεχνική προδιαγραφή, η οποία έχει 
θεσπιστεί από αναγνωρισμένο οργανισμό τυποποίησης 
για επαναλαμβανόμενη ή συνεχή εφαρμογή, η τήρηση 
της οποίας δεν είναι υποχρεωτική. 

Κ. Απλή μεταπώληση χωρητικότητας: η εμπορική εκ¬ 
μετάλλευση για το κοινό της προσφοράς της μετάδοσης 
δεδομένων μέσω μισθωμένων δικτύων ως ξεχωριστής 
υπηρεσίας που περιλαμβάνει μόνο τη μεταγωγή, την 
επεξεργασία, την αποθήκευση δεδομένων ή τη μετα¬ 
τροπή πρωτοκόλλου, όπως απαιτείται για τη διαβίβαση 
σε πραγματικό χρόνο από και προς το δημόσιο δίκτυο 
μεταγωγής. 

ΚΑ. Αδεια παροχής τηλεπικοινωνιακής υπηρεσίας: η 


ατομική διοικητική πράξη, βάσει της ρποίας επιτρέπεται 
σε ορισμένη τηλεπικοινωνιακή επιχείρηση να παρέχει, 
ελευθέρως και σε εμπορική βάση, κάθορισμένες τηλε¬ 
πικοινωνιακές υπηρεσίες, καθώς και να αναλαμβάνει 
κάθε αναγκαία δραστηριότητα για την ίδρυση, ανάπτυξη 
ή επέκταση, εγκατάσταση και λειτουργία των απαιτού- 
μενων για τήν εν λόγω παροχή διευκολύνσεων. 

ΚΒ. Δήλωση: η ανακοίνωση στην οποία υποχρεούνται 
τηλεπικοινωνιακές επιχειρήσεις, προκειμένου να παρά¬ 
σχουν τηλεπικοινωνιακές υπηρεσίες για τις οποίες δεν 
απαιτείται λήψη άδειας. 

ΚΓ. Έγκριση: ατομική διοικητική πράξη, βάσει της 
οποίας επιτρέπεται η χρήση συγκεκριμένων ραδιοσυ¬ 
χνοτήτων είτε για την παροχή τηλεπικοινωνιακών υ¬ 
πηρεσιών είτε για τη λειτουργία τηλεπικοινωνιακού τερ¬ 
ματικού εξοπλισμού. 

ΚΔ. Πιστοποιητικό εξέτασης τύπου: το έγγραφο το 
οποίο πιστοποιεί ότι ένα αντιπροσώπευτικό δείγμα τερ¬ 
ματικού εξοπλισμού, του οποίου, προβλέπεται η παρα¬ 
γωγή, ανταποκρίνεται στις διατάξεις του επ' αυτού 
εφαρμοζόμενου τεχνικού κανονισμού ή τεχνικής προ¬ 
διαγραφής. 

ΚΕ. Θύρα (πόρτα) δικτύου: απόληξη μέσω της οποίας 
τα σήματα μπορούν να μπουν σε ένα δίκτυο ή να βγούν 
από αυτό. 

ΚΣΤ. Μεταγωγή: διεργασία προσωρινής συσχέτισης 
λειτουργικών μονάδων, καναλιών μετάδοσης ή τηλεπι¬ 
κοινωνιακών κυκλωμάτων με σκοπό την παροχή επιθυ¬ 
μητής τηλεπικοινωνιακής ευκολίας. 

ΚΖ. Ζεύξη: μέσο τηλεπικοινωνίας μεταξύ δύο σημείων 
με προδιαγεγραμμένα χαρακτηριστικά. 

ΚΗ. Κύκλωμα (τηλεπικοινωνιακό): συνδυασμός δύο 
καναλιών μετάδοσης που επιτρέπουν μετάδοση και προς 
τις δύο κατευθύνσεις μεταξύ δύο σημείων. 

ΚΘ. Παροχή ανοικτού δικτύου: το σύνολο των εναρ¬ 
μονισμένων όρων και προϋποθέσεων οι οποίοι: 

α) Αποσκοπούν στην εξασφάλιση της αποτελεσματι- 
κής πρόσβασης και χρήσης του δημόσιου τηλεπικοινω¬ 
νιακού δικτύου και ενδεχομένως των τηλεπικοινωνιακών 
υπηρεσιών. 

β) Διέπονται από τις βασικές αρχές της αντικειμενι¬ 
κότητας, της διαφάνειας, της μη διάκρισης, της ισότητας 
στην πρόσβαση και της δημοσίευσης με κατάλληλο 
τρόπο. 

γ) Αφορούν τα τεχνικά χαρακτηριστικά των σημείων 
διασύνδεσης τηλεπικοινωνιακού τερματικού εξοπλισμού 
με το δημόσιο τηλεπικοινωνιακό δίκτυο, τα οποία πρέπει 
να είναι σύμφωνα με τα εναρμονισμένα ευρωπαϊκά 
πρότυπα, τις προϋποθέσεις χρησιμοποίησης του δημό¬ 
σιου τηλεπικοινωνιακού δικτύου στις οποίες συμπερι- 
λαμβάνεται η πρόσβαση σε συχνότητες, όπου αυτό 
είναι απαραίτητο, και τις αρχές τιμολόγησης. 

δ) Εξασφαλίζουν για λόγους γενικού συμφέροντος 
και μη οικονομικού χαρακτήρα τις βασικές απαντήσεις 
του δικτύου που είναι: η ασφάλεια λειτουργίας του 
δικτύου, η ακεραιότητά του, η δυνατότητα διαλειτουρ- 
γικότητας των υπηρεσιών και η προστασία των δεδο¬ 
μένων. 

Στην προστασία των δεδομένων μπορεί να συμπερι- 
λαμβάνεται η προστασία των προσωπικών στοιχείων, ο 
εμπιστευτικός χαρακτήρας των πληροφοριών που με¬ 
ταδίδονται ή/και αποθηκεύονται, καθώς και η προστασία 
της ιδιωτικής ζωής. 

Όροι που δεν ορίζονται στο παρόν άρθρο, έχουν 
την έννοια που τους αποδίδεται στη Διεθνή Σύμβαση 

Τηλεπικοινωνιών (Ναϊρόμπι 1982), που κυρώθηκε με το 
ν. 1504/1984 και τους προσαρτημένοϋς σε αυτή διοι¬ 
κητικούς κανονισμούς. 

3. Πεδίο εφαρμογής 

Α. Οι διατάξεις του νόμου αυτού εφαρμόζονται σε 
όλο το επίγειο και διαστημικό τηλεπικοινωνιακό δίκτυο, 
στις τηλεπικοινωνιακές υπηρεσίες και στον τηλεπικοι¬ 
νωνιακό τερματικό εξοπλισμό, ο οποίος παράγεται, 
διατίθεται, εγκαθίσταται ή λειτουργεί μέσα στα όρια του 
κράτους. Οι διατάξεις του νόμου αυτού διέπουν δρα¬ 
στηριότητα, κάθε μορφής ή φύσης, η οποία αναπτύσσεται 
στον τομέα των τηλεπικοινωνιών και ασκείται είτε από 
το κράτος είτε από φυσικά πρόσωπα ή από νομικά 
πρόσωπα δημοσίου ή ιδιωτικού δικαίου. 

Β. Από τις διατάξεις του παρόντος νόμου εξαιρούνται: 

α) Τα πάσης φύσεως αυτοτελή δίκτυα των ενόπλων 
δυνάμεων, ενσύρματα, οπτικών ινών, ως και τα ασυρ- 
ματικά δίκτυα αυτών που λειτουργούν σε συχνότητες 
ή ζώνες συχνοτήτων αποκλειστικής χρήσεως των ε¬ 
νόπλων δυνάμεων, με την προϋπόθεση ότι οι εγκατα¬ 
στάσεις αυτών δεν παρενοχλούν τις εγκαταστάσεις 
άλλων φορέων. Εν τούτοις, τηλεπικοινωνιακός τερμα¬ 
τικός εξοπλισμός που χρησιμοποιείται από τις ένοπλες 
δυνάμεις και προορίζεται να συνδεθεί με το δημόσιο 
τηλεπικοινωνιακό δίκτυο πρέπει να είναι συμβατός με 
τις απαιτήσεις διασύνδεσης με αυτό. 

β) Οι ερασιτεχνικοί και πειραματικοί σταθμοί ασυρμάτου 
και τα ειδικά ραδιοδίκτυα, των οποίων η λειτουργία 
διέπεται από τις διατάξεις του ν.δ/τος 1244/1972 (ΦΕΚ 
181 Α'), όπως τροποποιήθηκε με το ν. 1780/1988 (ΦΕΚ 
114 Α ). 

γ) Οι σταθμοί ασυρμάτου εκπομπής ραδιοφωνικών ή 
και τηλεοπτικών σημάτων προς το κοινό. Στην εξαίρεση 
αυτή δεν περιλαμβάνονται τα σταθερά και κινητά δίκτυα 
μεταφοράς του ραδιοφωνικού ή τηλεοπτικού σήματος 
(προγράμματος) των σταθμών αυτών. 

4. Γ ενικές αρχές 

Α. Η άσκηση επιχειρηματικής δραστηριότητας στον 
τομέα των τηλεπικοινωνιών (τηλεπικοινωνιακές δρα¬ 
στηριότητες) τελεί υπό την εποπτεία του κράτους, η 
οποία ασκείται από τον Υπουργό Μεταφορών και Επι¬ 
κοινωνιών. 

Β. Ως τηλεπικοινωνιακές δραστηριότητες νοούνται, 
στα πλαίσια του παρόντος νόμου: 

α) η εγκατάσταση, λειτουργία και εκμετάλλευση του 
δημόσιου τηλεπικοινωνιακού δικτύου της χώρας, 

β) η παροχή πάσης φύσεως τηλεπικοινωνιακών υπη¬ 
ρεσιών, 

γ) η εισαγωγή, εμπορία, κατασκευή, εγκατάσταση και 
συντήρηση τηλεπικοινωνιακού εξοπλισμού. 

Γ. Το κράτος μεριμνά για τις συνθήκες ανάπτυξης 
του τομέα των τηλεπικοινωνιών σε εθνικό και διεθνές 
επίπεδο και ειδικότερα: 

α) για τον εκσυγχρονισμό και την ανάπτυξη της 
τηλεπικοινωνιακής υποδομής της χώρας, την εξασφά¬ 
λιση υπό συνθήκες ανταγωνισμού της παροχής τεχνικώς 
αξιόπιστων και οικονομικώς προσιτών τηλεπικοινωνια¬ 
κών υπηρεσιών και τηλεπικοινωνιακού τερματικού εξο¬ 
πλισμού, την εφαρμογή των κανόνων της αγοράς, καθώς 
και την υιοθέτηση και διάδοση νέων τεχνολογιών επι¬ 
κοινωνίας και την προστασία των δικαιωμάτων των 
χρηστών, 


β) για την ορθολογική και μη καταχρηστική χρήση 
του φάσματος των ραδιοσυχνοτήτων, με βάση τον 
εκάστοτε ισχύοντα Εθνικό Κανονισμό Κατανομής Ζωνών 
Συχνοτήτων και τη θέση στη γεωστατική τροχιά δορυ¬ 
φόρων ηου έχουν διατεθεί στη χώρα. 

Δ. Η άσκηση τηλεπικοινωνιακών δραστηριοτήτων είναι 
ελεύθερη. Εξαιρούνται οι τηλεπικοινωνιακές δραστη¬ 
ριότητες, οι οποίες παραχωρούνται ως αποκλειστικά ή 
ειδικά δικαιώματα στην ανώνύμη εταιρεία "Οργανισμός 
Τηλεπικοινωνιών της Ελλάδος Α.Ε." (Ο.Τ.Ε.). 

Ε. Για την άσκηση τηλεπικοινωνιακής δραστηριότητας 
απαιτείται προηγούμενη άδεια, υποβολή δηλώσεως ή 
έγκριση, σύμφωνα με τις διατάξεις των παραγράφων 
4, 5 και 6 του άρθρου τρίτου. 

ΣΤ. Ομ τηλεπικοινωνιακές επιχειρήσεις υποχρεούνται: 
α) Να παρέχουν υπηρεσίες στο κοινό, σύμφωνα με 
τους όρους και προϋποθέσεις των αδειών, δηλώσεων, 
πιστοποιητικών εξέτασης τύπου και των εγκρίσεων. 

β) Να τηρούν την αρχή της ίσης μεταχείρισης και 
της μη διάκρισης των χρηστών, για τις υπηρεσίες που 
παρέχουν υπό καθεστώς αποκλειστικών δικαιωμάτων. 

γ) Να λειτουργούν εντός των πλαισίων και των αρχών 
προστασίας του ανταγωνισμού. ;,}■ 
δ) Να διαφυλάσσουν το απόρρητο ή εμπιστευτικό 
χαρακτήρα των μεταβιβαζόμενων, μεταγόμενων ή απο- 
θηκευόμενων μηνυμάτων και δεδομένων, τα δικαιώματα 
πνευματικής ιδιοκτησίας και να σέβονται την ιδιωτική 
ζωή. Υποκείμενο των υποχρεώσεων του εδαφίου αυτού 
είναι και το προσωπικό των τηλεπικοινωνιακών επιχει¬ 
ρήσεων. 

Ζ. Η πρόσβαση και χρήση δημόσιων τηλεπικοινωνιακών 
δικτύων και υπηρεσιών είναι ελεύθερη και πρέπει να 
παρέχεται σε εύλογο χρόνο κατόπιν σχετικής αιτήσεως, 
εφόσον οι χρήστες πληρούν τις τεχνικές προδιαγραφές, 
οι οποίες απαιτούνται εκάστοτε, σύμφωνα με τις δια¬ 
τάξεις του νόμου αυτού. Περιορισμοί στην πρόσβαση 
και χρήση των δημόσιων τηλεπικοινωνιακών δικτύων και 
των τηλεπικοινωνιακών υπηρεσιών επιτρέπεται να επι¬ 
βάλλονται μόνο για τους εξής λόγους: 

α) ασφάλεια της λειτουργίας και ακεραιότητα του 
τηλεπικοινωνιακού δικτύου, 
β) εναλλαξιμότητα των υπηρεσιών και 
γ) προστασία των δεδομένων και ιδίως η προστασία 
των προσωπικών στοιχείων, του εμπιστευτικού χαρα¬ 
κτήρα των πληροφοριών που μεταδίδονται ή αποθη¬ 
κεύονται και η προστασία της ιδιωτικής αυτής. 

Η. Η επεξεργασία των σημάτων πριν από τη διαβίβασή 
τους μέσω του δημόσιου δικτύου ή μετά τη λήψη τους 
είναι ελεύθερη. Ο Υπουργός Μεταφορών και Επικοι¬ 
νωνιών, κατόπιν γνωμοδοτήσεως της Επιτροπής, της 
παραγράφου 3 του άρθρου δεύτερου του παρόντος 
νόμου, με αιτιολογημένη απόφασή του, δύναται να 
απαγορεύσει σε τηλεπικοινωνιακές επιχειρήσεις την 
ανωτέρω επεξεργασία σημάτων προς διασφάλιση της 
τήρησης της δημόσιας τάξης, της εθικής άμυνας, καθώς 
και για τους λόγους οι οποίοι αναφέρονται στα εδάφια 
α', β', γ' του στοιχείου Ζ' της παρούσας παραγράφου. 

Θ. Σε περίπτωση πολέμου, επιστράτευσης ή άλλης 
δημόσιας ανάγκης, το κράτος δύναται να θέσει υπό 
την άμεση ή έμμεση διοίκησή του τμήμα ή ολόκληρη 
την τηλεπικοινωνιακή δραστηριότητα οποιουδήποτε φο¬ 
ρέα. Η λήψη του μέτρου αυτού και ο χρόνος διάρκειάς 
του αποφασίζεται από το Υπουργικό Συμβούλιο, ύστερα 
από πρόταση των Υπουργών Εθνικής Αμυνας και Με¬ 
ταφορών και Επικοινωνιών. Στις ανωτέρω περιπτώσεις 

ο Υπουργός Μεταφορών και Επικοινωνιών, ανεξάρτητα 
από την άσκηση της παρεχόμενης σε αυτόν αρμοδιό¬ 
τητας, δύναται να αναστείλει τη λειτουργία ορισμένων 
τμημάτων του τηλεπικοινωνιακού δικτύου ή ορισμένων 
μόνο τηλεπικοινωνιακών υπηρεσιών. 

I. Η κάλυψη τηλεπικοινωνιακών αναγκών από τους 
οργανισμούς τηλεπικοινωνιών και τους φορείς παροχής 
τηλεπικοινωνιακών υπηρεσιών πραγματοποιείται υπό τον 
όρο ότι συντρέχουν οι απαραίτητες οικονομικές προϋ¬ 
ποθέσεις. Κατ' εξαίρεση από την αρχή αυτή, σε πε¬ 
ριορισμένες περιπτώσεις πραγματικών κοινωνικών ανα¬ 
γκών ή αναγκών εθνικής άμυνας αυτές καλύπτονται 
από τον αρμόδιο κρατικό φορέα και το τίμημα κατα¬ 
βάλλεται στην τηλεπικοινωνιακή επιχείρηση απολογι¬ 
στικά. 

5. Ρύθμιση σχέσεων 

Α. Οι σχέσεις μεταξύ των τηλεπικοινωνιακών επιχει¬ 
ρήσεων αφ' ενός και μεταξύ αυτών και του Δημοσίου 
ή/και των χρηστών αφ' ετέρου διέπονται από τις δια¬ 
τάξεις του ιδιωτικού δικαίου, εκτός αν άλλως ορίζεται 
στον παρόντα νόμο. 

Οι αστικές διαφορές που γεννώνται κατ εφαρμογή 
της προηγούμενης παραγράφου και οι συναφείς προς 
αυτές απαιτήσεις εκδικάζονται ανεξαρτήτως ποσού από 
το μονομελές πρωτοδικείο κατά την ειδική διαδικασία 
των άρθρων 663 και επόμενα του Κώδικα Πολιτικής 
Δικονομίας περί εργατικών διαφορών, όπως αυτές ε- 
κάστοτε ισχύουν. 

Η εκ μέρους τηλεπικοινωνιακής επιχειρήσεως μονο¬ 
μερής διακοπή της παροχής τηλεπικοινωνιακής υπηρε¬ 
σίας προς το χρήστη, λόγω ληξιπρόθεσμης και απαιτητής 
οφειλής του τελευταίου προς την τηλεπικοινωνιακή 
επιχείρηση, επιτρέπεται μόνο μετά την πάροδο τριάντα 
(30) ημερών από την κοινοποίηση προς αυτόν σχετικής 
έγγραφης ειδοποιήσεως. 

Β. Οι τηλεπικοινωνιακές επιχειρήσεις υποχρεούνται 
στην άμεση και πλήρη αποκατάσταση οποιοσδήποτε 
ηθικής βλάβης ή υλικής ζημίας ήθελε προκύψει σε βάρος 
χρήστη των δικτύων, υπηρεσιών ή τηλεπικοινωνιακού 
τερματικού εξοπλισμού, λόγω ελλειπούς ή ελαττωμα¬ 
τικής κατασκευής, εγκαταστάσεως ή λειτουργίας των 
δικτύων, υπηρεσιών ή τηλεπικοινωνιακού τερματικού 
εξοπλισμού. Πλημμελής παροχή υπηρεσιών ή αδικαιο¬ 
λόγητη διακοπή υπηρεσίας προς τους χρήστες γεννά 
δικαίωμα αποζημίωσης, σύμφωνα με τους όρους και 
προϋποθέσεις της άδειας, της δηλώσεως ή της εγκρί- 
σεως κατά περίπτωση. 

Όλες οι κατά την εφαρμογή του παρόντος άρθρου 
αστικές διαφορές και απαιτήσεις αποζημίωσης εκδικά- 
ζονται ανεξαρτήτως ποσού από το μονομελές πρωτο¬ 
δικείο σύμφωνα με τη διαδικασία των άρθρων 648 έως 
661 του Κώδικα Πολιτικής Δικονομίας. 

Αρθρο δεύτερο 

Διοίκηση του τομέα των τηλεπικοινωνιών 

1. Αποστολή του Υπουργείου Μεταφορών και 
Επικοινωνιών στον τομέα των τηλεπικοινωνιών 

Α. Η αποστολή του Υπουργείου Μεταφορών και Ε¬ 
πικοινωνιών στον τομέα των τηλεπικοινωνιών συνίστα- 
ται: 

α) στη χάραξη και υλοποίηση της πολιτικής των 
τηλεπικοινωνιών σε εθνικό και διεθνές επίπεδο. 


β) στην εποπτεία του τομέα των τηλεπικοινωνιών, 
γ) στη νομοθετική πρωτοβουλία και στην άσκηση της 
κανονιστικής αρμοδιότητας στον τομέα των τηλεπικοι¬ 
νωνιών, 

δ) στην ορθολογική διαχείριση και οικονομική χρήση 
του φάσματος ραδιοσυχνοτήτων και των τμημάτων της 
τροχιάς των γεωστατικών δορυφόρων που έχουν απο- 
νεμηθεί ή εκχωρηθεί στη χώρα, 
ε) στον έλεγχο, αναγνώριση και εντοπισμό των εκ¬ 
πομπών πάσης φύσεώς και την ανίχνευση και εξάλειψη 
επιζήμιων παρεμβολών, 

στ) στη συνεργασία με το Υπουργείο Εθνικής Αμυνας 
στη χάραξη της τηλεπικοινωνιακής πολιτικής για την 
εθνική <ί'μυνα, 

ζ) στην ενίσχυση της επιστημονικής έρευνας και 
ανάπτυξης στον τομέα των τηλεπικοινωνιών και της 
τηλεπληροφορικής, 

η) στην προώθηση της τυποποίησης σε όλους τους 
κλάδους των τηλεπικοινωνιών, σε συνεργασία με το 
Υπουργείο Βιομηχανίας, Ενέργειας καί Τεχνολογίας, 
θ) στην ευθύνη για το συντονισμό των ενεργειών και 
τη σύναψη συμφωνιών συνεργασίας μεταξύ του Ο.Τ.Ε., 
του ΕΛ.Ο.Τ. και άλλων φορέων για την εφαρμογή του 
κοινοτικού συστήματος πιστοποίησης, τής συμμόρφωσης 
τηλεπικοινωνιακού τερματικού εξοπλισμού και άλλου 
τηλεπικοινωνιακού υλικού, σύμφωνα με τις Οδηγίες 
88/301/Ε.Ο.Κ., 91/263/Ε.Ο.Κ. και άλλα μελλοντικά κοι¬ 
νοτικά νομοθετήματα, με τη συγκρότηση κατάλληλων 
κοινών οργάνων. 

Συγκεκριμένα για: 

(1) την ενεργοποίηση του Εθνικού Συστήματος Πι¬ 
στοποίησης που λειτουργεί με ευθύνη του ΕΛ.Ο.Τ., 

(2) την ενεργοποίηση του Εθνικού Συστήματος Δια¬ 
πίστευσης εργαστηρίων δοκιμών, 

(3) την εθνικά συντονισμένη συμμετοχή στο ευρωπαϊκό 
σύστημα δοκιμών και πιστοποίησης, 

(4) τη σύνταξη τεχνικών κανονισμών συμμόρφωσης 
των Τ.Τ.Ε.. 

Με αποφάσεις των Υπουργών Βιομηχανίας, Ενέργειας 
και Τεχνολογίας και Μεταφορών και Επικοινωνιών κα¬ 
θορίζονται οι ειδικότερες λεπτομέρειες εφαρμογής των 
ανωτέρω. 

Β. Με αποφάσεις του Υπουργού Μεταφορών και 
Επικοινωνιών ανατίθενται, κατόπιν διαγωνισμού, σε ι¬ 
διώτες ειδικούς επιστήμονες ή σε γραφεία μελετών και 
απευθείας σε ανώτατα ή ανώτερα εκπαιδευτικά ιδρύματα, 
ερευνητικά κέντρα ή ιδρύματα, επιτροπές και ομάδες 
εργασίας, η διενέργεια ερευνών, η εκπόνηση μελετών, 
η εκτέλεση έργων και ειδικών εργασιών μικρής κλίμακας 
σε θέματα τηλεπικοινωνιών. Με τις ίδιες αποφάσεις 
καθορίζεται το ύψος της αποζημίωσης που μπορεί να 
είναι κατά παρέκκλιση των διατάξεων των νόμων 
1505/1984 και 1256/1982, ως και κάθε άλλη σχετική 
λεπτομέρεια. 

2. Γενική Γραμματεία Επικοινωνιών 
Διεύθυνση Κανονισμών 

Α. Για την εκπλήρωση της αποστολής του Υπουργείου 
Μεταφορών και Επικοινωνιών στον τομέα των τηλεπι¬ 
κοινωνιών, συνιστάται σε αυτό Γ ενική Γ ραμματεία Επι¬ 
κοινωνιών, η οποία αποτελεί την "εθνική αρχή τηλεπι¬ 
κοινωνιών" (ΑϋΜΙΝΙδΤΒΑΤΙΟΝ), σύμφωνα και με τον 
ορισμό της Διεθνούς Σύμβασης Τηλεπικοινωνιών (Ναϊ¬ 
ρόμπι 1982, ΙΤϋ), που κυρώθηκε με το ν. 1504/1984 

(ΦΕΚ 196 Α'). Η Γενική Γραμματεία Επικοινωνιών υπά¬ 
γεται απευθείας στον Υπουργό Μεταφορών και Επι¬ 
κοινωνιών. 

Β. Η Γενική Γραμματεία Επικοινωνιών ασκεί όλες τις 
αρμοδιότητες του τομέα επικοινωνιών, οι οποίες προ- 
βλέπονται στο π.δ. 149/1992 (ΦΕΚ 72 Α') και σε άλλες 
διατάξεις της νομοθεσίας. 

Γ. Στο Υπουργείο Μεταφορών και Επικοινωνιών συ- 
νιστάται Διεύθυνση Κανονισμών, η οποία είναι αρμόδια 
για τη σύνταξη των σχεδίων των κανονιστικών αποφά¬ 
σεων, οι οποίες εκδίδονται κατ' εξουσιοδότηση διατά¬ 
ξεων του νόμου αυτού. 

Δ. Στη Γενική Γραμματεία Επικοινωνιών υπάγεται η 
Γενική Διεύθυνση Επικοινωνιών στην οποία υπάγονται 
οι διευθύνσεις: 

α. Ανάπτυξης και Εποπτείας Επικοινωνιών. 

β. Κανονισμών. 

γ. Ραδιοεπικοινωνιών. 

Ε. Συνιστώνται στο Υπουργείο Μεταφορών και Επι¬ 
κοινωνιών εξήντα δύο (62) οργανικές θέσεις μόνιμου 
προσωπικού για ττϊ στελέχωση της Γ ενικής Γ ραμματείας 
Επικοινωνιών. 

ΣΤ. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Μεταφορών και Επικοινωνιών, ρυθμίζεται η 
διάρθρωση της Γ ενικής Γ ραμματείας Επικοινωνιών και 
καθορίζεται η κατανομή θέσεων του στοιχείου Ε της 
παρούσας παραγράφου κατά κατηγορία και κλάδο. 

Με την έκδοση του εν λόγω προεδρικού διατάγματος 
καταργείται η υφιστάμενη Γ ενική Γ ραμματεία Επικοινω¬ 
νιών. 

Ζ. Οι νομικές υποθέσεις της Γενικής Γραμματείας 
Επικοινωνιών διεκπεραιώνονται από το Γ ραφείο Νομικού 
Συμβούλου του Υπουργείου Μεταφορών και Επικοινω¬ 
νιών με παράλληλη αύξηση των θέσεων των Νομικών 
Συμβούλων του Κράτους κατά μία (1). 

Η. Με απόφαση του Υπουργού Μεταφορών και Επι¬ 
κοινωνιών ρυθμίζεται η κατάταξη στις παραπάνω θέσεις 
του προσωπικού που υπηρετεί και υπηρετούσε στην 
καταργούμενη Γενική Γραμματεία Επικοινωνιών του Υ¬ 
πουργείου Μεταφορών και Επικοινωνιών, καταργουμέ- 
νων αυτοδικαίως αντίστοιχων θέσεων που κατέχονται 
από τους κατατασσόμενους υπαλλήλους. 

3. Σύσταση της Εθνικής Επιτροπής 
Τηλεπικοινωνιών Ε.Ε.Τ. 

Α. Συνιστάται Επιτροπή με την επωνυμία "Εθνική 
Επιτροπή Τηλεπικοινωνιών (Ε.Ε.Τ.) και έδρα την Αθήνα. 

Β. Η Ε.Ε.Τ. απολαμβάνει διοικητικής και οικονομικής 
αυτοτέλειας και εποπτεύεται από τον Υπουργό Μετα¬ 
φορών και Επικοινωνιών. 

Γ. Η Ε.Ε.Τ. είναι αρμόδια για την εποπτεία της 
τηλεπικοινωνιακής αγοράς. 

Δ. Για τη στελέχωση της Ε.Ε.Τ. συνιστώνται εξήντα 
(60) οργανικές θέσεις με σύμβαση εργασίας ιδιωτικού 
δικαίου αορίστου χρόνου. 

Ε. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Μεταφορών και Επικοινωνιών, ρυθμίζεται η 
διάρθρωση της Ε.Ε.Τ. και καθορίζονται οι κατηγορίες 
και τα προσόντα πρόσληψης του προσωπικού της. 

Με το ίδιο προεδρικό διάταγμα καθορίζονται οι μορφές 
συνεργασίας της Ε.Ε.Τ. με τη Γ ενική Γ ραμματεία Επι¬ 
κοινωνιών. 


ΣΤ. Τα υπηρεσιακά κωλύματα, ασυμβίβαστα και οι 
υποχρεώσεις της "παραγράφου 6 του παρόντος άρθρου 
που προβλέπονται για τα μέλη της Ε.Ε.Τ. ισχύουν και 
για το προσωπικό της. 

4. Αρμοδιότητες Ε.Ε.Τ. 

Α. Η Ε.Ε.Τ. έχει τις ακόλουθες αρμοδιότητες: 

Ια. Εκχωρεί αριθμούς ή ομάδες αριθμών στους φορείς 
τηλεπικοινωνιακών υπηρεσιών. 

β. Χορηγεί τα πιστοποιητικά εξέτασης τύπου του 
τηλεπικοινωνιακού τερματικού εξοπλισμού, σύμφωνα με 
τις διατάξεις της παραγράφου 3 του άρθρου τρίτου του 
νόμου αυτού. 

γ. Εκχωρεί, βάσει της ισχύουσας εκάστοτε κατανομής 
και σχεδίου διαχείρισης του Υπουργείου Μεταφορών 
και Επικοινωνιών, μεμονωμένες ραδιοσυχνότητες ή ζώ¬ 
νες ραδιοσυχνοτήτων σε φυσικά ή νομικά πρόσωπα, τα 
οποία νομίμως κατέχουν και λειτουργούν ραδιοηλεκτρικά 
δίκτυα ή σταθμούς ραδιοεπικοινωνίας. 

δ. Αποδέχεται τις δηλώσεις που προβλέπονται από 
την παράγραφο 5 του άρθρου τρίτου του νόμου αυτού 
και τηρεί τα αντίστοιχα μητρώα και αρχεία. 

ε. Καταρτίζει τις διαδικασίες εξετάσεως τύπου, δο¬ 
κιμών και πιστοποιήσεως της ποιότητας κατασκευής 
του τηλεπικοινωνιακού τερματικού εξοπλισμού. Για την 
άσκηση αυτής της αρμοδιότητας η Επιτροπή δύναται 
να ζητεί τη συνδρομή του Ελληνικού Οργανισμού Τυ¬ 
ποποίησης. 

2α. Γνωμοδοτεί και εισηγείται στον Υπουργό Μετα¬ 
φορών και Επικοινωνιών για τη χορήγηση, ανανέωση, 
τροποποίηση, αναστολή, παράταση και ανάκληση των 
αδειών και των εγκρίσεων, σύμφωνα με τις διατάξεις 
των παραγράφων 4 και 6 του άρθρου τρίτου του νόμου 
αυτού. 

β. Γνωμοδοτεί για το Εθνικό Σχέδιο Αριθμοδότησης. 
γ. Γνωμοδοτεί κατά την έκδοση ή τροποποίηση των 
κανονισμών με τους οποίους ρυθμίζονται: 

(α) η εγκατάσταση, λειτουργία και εκμετάλλευση του 
δημόσιου τηλεπικοινωνιακού δικτύου, η ανάπτυξη των 
τηλεπικοινωνιακών υπηρεσιών και η ποιότητα των πα¬ 
ρεχόμενων τηλεπικοινωνιακών υπηρεσιών, 

(β) οι διαδικασίες αποδοχής τύπων, δοκιμών και τυ¬ 
ποποιήσεων τηλεπικοινωνιακού τερματικού εξοπλισμού, 
(γ) η διαδικασία χορηγήσεως αδειών ή δηλώσεων ή 
εγκρίσεων παροχής τηλεπικοινωνιακών υπηρεσιών, κα¬ 
θώς και πιστοποιητικών εξέτασης τύπου, είτε ατομικά 
είτε κατά κατηγορίες παρεχόμενων υπηρεσιών, 

(δ) οι διαδικασίες ελέγχου της συμμορφώσεως των 
τηλεπικοινωνιακών επιχειρήσεων προς τους όρους της 
άδειας, δηλώσεως ή εγκρίσεως, 

(ε) η εσωτερική λειτουργία της Ε.Ε.Τ. και 
(στ) οι διαδικασίες του συμβιβασμού, οι οποίες προ- 
βλέπονται από την Οδηγία 92/44/Ε.Ο.Κ.. 

δ. Γ νωμοδοτεί κατά την έκδοση των κωδίκων δεο¬ 
ντολογίας, οι οποίοι διέπουν την άσκηση τηλεπικοινω¬ 
νιακών δραστηριοτήτων. 

ε. Εξετάζει και αναλύει τις βασικές τεχνικές, οικο¬ 
νομικές και κοινωνικές παραμέτρους λειτουργίας τόσο 
των συμβατικών όσο και των νέων τηλεπικοινωνιακών 
υπηρεσιών και εισηγείται στον Υπουργό Μεταφορών 
και Επικοινωνιών τη λήψη των κατά περίπτωση ανα¬ 
γκαίων μέτρων για την απρόσκοπτη και αποδοτική 
λειτουργία και ανάπτυξη του τομέα των τηλεπικοινωνιών, 
στ. Απευθύνει, είτε αυτεπαγγέλτως είτε κατόπιν αι- 

τήματος αρμόδιας ελληνικής αρχής ή αρχής των Ευ¬ 
ρωπαϊκών Κοινοτήτων ή τρίτου, οδηγίες και συστάσεις 
και υποβάλλει προς το Υπουργείο Μεταφορών και 
Επικοινωνιών προτάσεις επί θεμάτων εθνικής τηλεπι¬ 
κοινωνιακής πολιτικής και τηλεπικοινωνιακής νομοθε¬ 
σίας. 

ζ. Γνωστοποιεί προς το κοινό, με τα πλέον πρόσφορα 
μέσα δημοσιότητας, τις απόψεις της για.-κάθε ζήτημα, 
που προάγει το έργο και την αποστολή της, καθώς και 
την εν γένει ανάπτυξη του τομέα των τηλεπικοινωνιών 
στην Ελλάδα. 

3α. Ασκεί τις ακόλουθες ελεγκτικές αρμοδιότητες: 

(α) Ελέγχει την τήρηση, εκ μέρους των τηλεπικοι¬ 
νωνιακών επιχειρήσεων και των χρηστών ραδιοηλεκτρι¬ 
κών συσκευών, των διατάξεων, οι οποίες καθορίζουν 
τους τεχνικούς και λοιπούς κανόνες που αναφέρονται 
στη χρήση των ραδιοσυχνοτήτων, στην ποιότητα των 
παρεχόμενων υπηρεσιών, στον ελεύθερο ανταγωνισμό 
και την ίση μεταχείριση των τηλεπικοινωνιακών επιχει¬ 
ρήσεων και των χρηστών, στην ορθολογική τιμολόγηση 
των παρεχόμενων υπηρεσιών και στην προστασία των 
δικαιωμάτων των χρηστών. 

(β) Ελέγχει την τήρηση, εκ μέρους των τηλεπικοι¬ 
νωνιακών επιχειρήσεων, των όρων οι οποίοι περιέχονται 
στην άδεια, τη σύμβαση παραχωρήσεως, τη δήλωση, 
την έγκριση ή το πιστοποιητικό εξέτασης τύπου. 

3β. Μετά από καταγγελία εκ μέρους αρμόδιας αρχής 
ή τρίτου ή και αυτεπαγγέλτως: 

(α) καλεί τους παραβάτες των κανόνων ασκήσεως 
τηλεπικοινωνιακών δραστηριοτήτων να παύσουν την 
παράβαση και 

(β) επιβάλλει στους παραβάτες τα διοικητικά πρόστιμα 
που προβλέπονται στην παράγραφο 4 του άρθρου 
τέταρτου του νόμου αυτού. 

3γ. Προκειμένου να ασκηθούν οι ανωτέρω αρμοδιό¬ 
τητες της Ε.Ε.Τ. προς επιβολή κυρώσεων, το προσωπικό 
της, ενεργώντας κατ' εντολή του Προέδρου της, έχει 
για τη συλλογή στοιχείων και κατά τη διεξαγωγή ερευ¬ 
νών, τις εξουσίες και τα δικαιώματα, που προβλέπονται 
στους νόμους 1934/1991 και 2000/1991. 

Τα ως άνω πρόσωπα έχουν προς διαπίστωση των 
παραβάσεων του παρόντος νόμου εξουσίες φορολογι¬ 
κού ελεγκτή και δύνανται να ελέγχουν τα πάσης φύ- 
σεως βιβλία, στοιχεία και λοιπά έγγραφα των τηλεπι¬ 
κοινωνιακών επιχειρήσεων, να ενεργούν έρευνες στα 
γραφεία και λοιπές εγκαταστάσεις των τηλεπικοινωνια¬ 
κών επιχειρήσεων, να λαμβάνουν ένορκες ή ανωμοτί 
κατά την κρίση τους καταθέσεις, με την επιφύλαξη του 
άρθρου 212 του Κώδικα Ποινικής Δικονομίας. 

Οι σχετικές διατάξεις, απαγορεύσεις, ποινές και κυ¬ 
ρώσεις των νόμων 1934/1991 και 2000/1991 εφαρμό¬ 
ζονται αναλόγως σε περίπτωση αρνήσεως παροχής 
στοιχείων, παρεμποδίσεως ή δυσχεράνσεως του έργου 
της Ε.Ε.Τ., επιφυλασσομένης της εφαρμογής των προ- 
βλεπόμενων από τον παρόντα νόμο κυρώσεων. 

3δ. Εάν η Ε.Ε.Τ., κατά την άσκηση των ελεγκτικών 
αρμοδιοτήτων της, διαπιστώνει την τέλεση πράξεων ή 
παραλείψεων, ο έλεγχος των οποίων ανήκει στην αρ¬ 
μοδιότητα άλλων διοικητικών αρχών ή στη δικαιοδοσία 
της δικαστικής αρχής, παραπέμπει τις υποθέσεις αυτές 
στις αρμόδιες αρχές. 

Β. Η Ε.Ε.Τ. αποστέλλει στην Επιτροπή της Ευρω¬ 
παϊκής Ένωσης κάθε σχέδιο εσωτερικής νομοθετικής 
πράξεως που καταρτίζεται για τον καθορισμό των χα¬ 
ρακτηριστικών των τεχνικών μέσων διασύνδεσης που 


είναι αναγκαία για τη χρησιμοποίηση των δημόσιων 
τηλεπικοινωνιακών δικτύων με την επιφύλαξη των συ¬ 
ναφών διεθνών συμβάσεων, καθώς επίσης και κάθε 
αναγκαία πληροφορία για τη σύνταξη της ετήσιας συ¬ 
νολικής ε'κθεσης ως προς την εφαρμογή των κανόνων 
ανταγωνισμού στις αγορές των τηλεπικοινωνιακών υ¬ 
πηρεσιών. 

Γ. Οι αρμοδιότητες της Εθνικής Επιτροπής Τηλεπι¬ 
κοινωνιών (Ε.Ε.Τ.), όπως ορίζονται στην παρούσα πα¬ 
ράγραφο, ασκούνται με την επιφύλαξη της αποστολής 
και των αρμοδιοτήτων της Εθνικής Επιτροπής Προστα¬ 
σίας του Απορρήτου των Επικοινωνιών, που προβλέπεται 
από το ν. 2225/1994. 

Δ. Η Ε.Ε.Τ. προσφέρει τις υπηρεσίες της προς επί¬ 
λυση διαφορών που αναφύονται μεταξύ των τηλεπικοι¬ 
νωνιακών επιχειρήσεων αφ' ενός και μεταξύ αυτών και 
του Δημοσίου ή/και των χρηστών αφ' ετέρου και αφορούν 
την εθνική και κοινοτική νομοθεσία κατά την άσκηση 
των τηλεπικοινωνιακών δραστηριοτήτων που διέπονται 
από τις διατάξεις του νόμου αυτού. 

5. Συγκρότηση της Ε.Ε.Τ. 

Α. Η Ε.Ε.Τ. συγκροτείται από επτά (7) μέλη τα οποία 
διορίζονται με απόφαση του Υπουργού Μεταφορών και 
Επικοινωνιών και διακρίνονται για το ήθος, την επιστη¬ 
μονική κατάρτιση κατά προτίμηση στον τομέα των τη¬ 
λεπικοινωνιών και την επαγγελματική ικανότητά τους 
Με την ίδια απόφαση ορίζεται μεταξύ των μελών της 
Ε.Ε.Τ. ο Πρόεδρος και ο αναπληρωτής του. Η αρμόδια 
διαρκής Επιτροπή της Βουλής δύναται να καλεί σε 
ακρόαση ενώπιον της, πριν από το διορισμό τους, τον 
Πρόεδρο και τον αναπληρωτή του. 

Β. Η θητεία των μελών είναι πενταετής. 

Γ. Γενικός εισηγητής της Ε.Ε.Τ. είναι ο Πρόεδρος 
αυτής. 

Δ. Σε περίπτωση πρόωρης λήξεως της θητείας ο¬ 
ποιοσδήποτε μέλους της Επιτροπής, συμπεριλαμβανο¬ 
μένου και του Προέδρου της, για οποιονδήποτε λόγο, 
διορίζεται στην κενούμενη θέση με απόφαση του Υ¬ 
πουργού Μεταφορών και Επικοινωνιών νέο μέλος για 
το υπόλοιπο της θητείας του αποχωρήσαντος. 

Ε. Ανακαλείται αυτοδικαίως ο διορισμός μέλους, το 
οποίο απούσιασε αδικαιολόγητα από τρεις διαδοχικές 
συνεδριάσεις της Επιτροπής. Για το υπόλοιπο της 
θητείας του αποχωρούντος διορίζεται νέο μέλος, σύμ¬ 
φωνα με τις διατάξεις του προηγούμενου στοιχείου της 
παρούσας παραγράφου. 

ΣΤ. Τα μέλη της Ε.Ε.Τ. εκπίπτουν αυτοδικαίως στην 
περίπτωση που έχει εκδοθεί εις βάρος τους τελεσίδικη 
καταδικαστική απόφαση για αδίκημα που συνεπάγεται 
κώλυμα διορισμού ή έκπτωση δημοσίου υπαλλήλου σύμ¬ 
φωνα με τις διατάξεις του Υπαλληλικού Κώδικα. 

6. Κατάσταση μελών της Ε.Ε.Τ. 

Α. Τα μέλη της Ε.Ε.Τ. έχουν την ιδιότητα του ανώτατου 
κρατικού λειτουργού και απολαμβάνουν πλήρους προ¬ 
σωπικής και λειτουργικής ανεξαρτησίας. Κατά την ε¬ 
κτέλεση ' των καθηκόντων τους, δεσμεύονται από το 
νόμο, έχουν δε υποχρέωση τηρήσεως των αρχών της 
αντικειμενικότητας και αμεροληψίας. 

Β. Ο Πρόεδρος της Ε.Ε.Τ. και ο αναπληρωτής του 
είναι κρατικοί λειτουργοί αποκλειστικής απασχόλησης, 
η δε ιδιότητά τους αυτή είναι ασυμβίβαστη με την 

ταυτόχρονη άσκηση οποιοσδήποτε άλλου έμμισθου δη¬ 
μόσιου ή ιδιωτικού λειτουργήματος. 

Γ. Στον Πρόεδρο, τον αναπληρωτή του και στα μέλη 
της Ε.Ε.Τ., καθώς και στο προσωπικό της Γενικής 
Γραμματείας Επικοινωνιών του Υπουργείου Μεταφορών 
και Επικοινωνιών απαγορεύεται ο άμεσος ή έμμεσος 
προσπορισμός οποιοσδήποτε οφέλους από τηλεπικοι¬ 
νωνιακές επιχειρήσεις ή από τρίτους, που επηρεάζονται 
από τη δραστηριότητά τους. Ειδικότερα, κατά τη διάρκεια 
της θητείας τους, ο Πρόεδρος και τα μέλη απαγορεύεται 
να καταστούν εταίροι, μέτοχοι, να είναι μέλη διοικητικού 
συμβουλίου, διαχειριστές, υπάλληλοι, τεχνικοί σύμβουλοι 
ή μελετητές ατομικής ή άλλης επιχείρησης, η οποία 
αναπτύσσει δραστηριότητα στον τομέα των τηλεπικοι¬ 
νωνιών. 

Δ. Εφόσον ο Πρόεδρος και τα μέλη κατέχουν εταιρικά 
μερίδια ή μετοχές των προαναφερόμενων επιχειρήσεων, 
τις οποίες απέκτησαν είτε προ του διορισμού τους από 
οποιαδήποτε αιτία, είτε κατά τη διάρκεια της θητείας 
τους, αλλά μόνο από κληρονομική διαδοχή, υποβάλλουν 
στην Ε.Ε.Τ. δήλωση *με την οποία αναλαμβάνουν την 
υποχρέωση να απέχουν κατά τη διάρκεια της θητείας 
τους από την ενάσκηση των δικαιωμάτων συμμετοχής 
και ψήφου στα όργανα διοίκησης, διαχείρισης και ελέγ¬ 
χου των εν λόγω επιχειρήσεων. Η ίδια υποχρέωση 
ισχύει και για τους συζύγους τους. 

Ε. Η αποζημίωση του Προέδρου, του αναπληρωτή 
του και των υπόλοιπων μελών της Ε.Ε.Τ. καθορίζεται 
με απόφαση του Υπουργού Μεταφορών και Επικοινω¬ 
νιών. 

ΣΤ. Τα μέλη της Ε.Ε.Τ. υποβάλλουν κατ' έτος σ,την 
Εισαγγελία του Αρείου Πάγου, την προβλεπόμενη από 
το ν. 1738/1987 (ΦΕΚ 200 Α') δήλωση περιουσιακής 
κατάστασης. 

7. Λειτουργία της Ε.Ε.Τ. 

Α. Η Ε.Ε.Τ. συνέρχεται σε πρώτη συνεδρίαση εντός 
δεκαπέντε (15) ημερών από τη δημοσίευση στην Εφη¬ 
μερίδα της Κυβερνήσεως της σχετικής υπουργικής α¬ 
πόφασης, με την οποία καθορίζεται η σύνθεσή της. 

Β. Η Ε.Ε.Τ. συνέρχεται στην έδρα της ή ενδεχομένως 
και εκτός αυτής, αν τούτο έχει οριστεί προηγουμένως, 
τακτικώς μεν τουλάχιστον μία φορά το μήνα και εκτάκτως 
όταν ζητηθεί από τον Υπουργό Μεταφορών και Επι¬ 
κοινωνιών ή τον Πρόεδρο αυτής ή από τέσσερα (4) 
τουλάχιστον μέλη αυτής. 

Γ. Η Ε.Ε.Τ συνεδριάζει νομίμως, εφόσον μετέχουν 
στη συνεδρίαση ο Πρόεδρος ή ο αναπληρωτής του και 
τέσσερα (4) τουλάχιστο μέλη, αποφασίζει δε κατά πλειο- 
ψηφία. 

Δ. Τα μέλη της Ε.Ε.Τ. κατά την εκτέλεση των κα¬ 
θηκόντων τους ενεργούν συλλογικώς. Η Ε.Ε.Τ. εκπρο¬ 
σωπείται έναντι τρίτων δικαστικώς και εξωδίκως από 
τον Πρόεδρό της και όταν αυτός κωλύεται από τον 
αναπληρωτή του. Σε περίπτωση κωλύματος και του 
αναπληρωτή του Προέδρου της, η Ε.Ε.Τ. ορίζει με 
απόφασή της το μέλος που θα την εκπροσωπεί για 
συγκεκριμένη πράξη ή ενέργεια ή κατηγορία πράξεων 
ή ενεργειών. 

Ε. Οι αποφάσεις της Ε.Ε.Τ., ειδικώς αιτιολογημένες, 
ανακοινώνονται δημοσίως και καταχωρούνται σε επίσημο 
ιδιαίτερο βιβλίο, εκτός αν αφορούν την εθνική άμυνα 
και την ασφάλεια της χώρας. Εμπιστευτικά, εμπορικά, 
τεχνικά ή οικονομικά στοιχεία τηλεπικοινωνιακής επι- 


χειρήσεως δεν ανακοινώνονται. Τα τηρούμενα κατά τις 
συνεδριάσεις πρακτικά, καθώς και οι φάκελοι των υ¬ 
ποθέσεων που διεκπεραιώθηκαν από την Ε.Ε.Τ. είναι 
προσιτά στους άμεσα ενδιαφερομένους υπό τον πε¬ 
ριορισμό τρυ προηγούμενου εδαφίου. 

ΣΤ. Εντός τριών (3) μηνών από το διορισμό των μελών 
της, η Ε.Ε.Τ. υποβάλλει για έγκριση στον Υπουργό 
Μεταφορών και Επικοινωνιών τον εσωτερικό κανονισμό 
λειτουργίας της. 

Ζ. Η Ε.Ε.Τ. δύναται, κατά παρέκκλιση της ισχύουσας 
νομοθεσίας, να προβαίνει σε προμήθειες ηλεκτρονικού 
εξοπλισμού (Ηατάνναι·©), λογισμικού και λοιπών .επιστη¬ 
μονικών οργάνων και εξοπλισμού απαραίτητων για την 
εκπλήρωση της ειδικής αποστολής της. 

Η. Η Ε.Ε.Τ. υποβάλλει κατ' έτος προς τον Υπουργό 
Μεταφορών και Επικοινωνιών έκθεση πεπραγμένων της. 

Θ. Κατά την ενώπιον της Ε.Ε.Τ. συζήτηση, δύνανται 
να παρίστανται αυτοπροσώπως ή με πληρεξούσιο δι¬ 
κηγόρο οι υποβάλλοντες αίτηση ή καταγγελία, οι οποίοι 
και καλούνται προς τούτο προ δεκαπέντε (15) ημερών. 
Το ίδιο ισχύει και προκειμένου για φυσικά ή νομικά 
πρόσωπα, κατά των οποίων κινήθηκε η ενώπιον της 
Επιτροπής διαδικασία, τα οποία και καλούνται προ τριά¬ 
ντα (30) ημερών. 

I. Σε περίπτωση παράλειψης, μη προσήκουσας ή μη 
εμπρόθεσμης κλήτευσης δικαιούται αυτός που δεν πα- 
ρέστη στη συζήτηση να υποβάλει αίτηση επανασυζη- 
τήσεως ενώπιον της Ε.Ε.Τ. μέσα σε προθεσμία τριάντα 
(30) ημερών από την ημερομηνία κοινοποίησης της 
απόφασης. 

ΙΑ. Οι αποφάσεις και γνωμοδοτήσεις της Ε.Ε.Τ. κοι¬ 
νοποιούνται με δική της επιμέλεια σε όσους δικαιούνται 
να ασκήσουν προσφυγή, σύμφωνα με τις διατάξεις του 
παρόντος νόμου. 

ΙΒ. Με απόφαση του Υπουργού Μεταφορών και Επι¬ 
κοινωνιών, καθορίζονται οι λεπτομέρειες εφαρμογής 
των διατάξεων της παρούσας παραγράφου. 

8. Εσοδα 

Α. Σε όλες τις τηλεπικοινωνιακές επιχειρήσεις, ανε¬ 
ξάρτητα από το καθεστώς της ιδιοκτησίας τους, επι¬ 
βάλλονται εφάπαξ ή/και ετήσια ανταποδοτικά τέλη. 

Β. Η επιβολή των ανταποδοτικών τελών δεν επιτρέ¬ 
πεται να οδηγεί στη δημιουργία ανισοτήτων μεταξύ 
τηλεπικοινωνιακών επιχειρήσεων και να υπονομεύει τη 
λειτουργία του ανταγωνισμού. 

Γ. Το ποσοστό και το ύψος των ανωτέρω τελών του 
στοιχείου Α της παρούσας παραγράφου και οι αναγκαίες 
προς το σκοπό αυτόν λεπτομέρειες καθορίζονται με 
αποφάσεις του Υπουργού Μεταφορών και Επικοινωνιών, 
εισπράττονται στο όνομα και για λογαριασμό της Ε.Ε.Τ. 
και κατατίθενται σε ειδικό λογαριασμό που τηρείται σε 
υποκατάστημα Τραπεζικού Ιδρύματος που λειτουργεί 
στην έδρα της Ε.Ε.Τ.. 

Δ. Στην Ε.Ε.Τ. περιέρχονται και αποδίδονται απευθείας 
ως έσοδο τα τέλη του φάσματος ραδιοσυχνοτήτων, 
άλλα τέλη που προκύπτουν από τη χορήγηση αδειών, 
εγκρίσεων, πιστοποιητικών εξέτασης τύπου, αποδοχής 
δηλώσεων, καθώς και κάθε άλλο ποσό, το οποίο ει- 
σπράττεται από οποιαδήποτε διοικητική ή δικαστική 
αρχή ή άλλον τρίτο ως χρηματική ποινή, δικαστικό 
πρόστιμο ή προϊόν δήμευσης σε σχέση με την άσκηση 
των τηλεπικοινωνιακών δραστηριοτήτων που ρυθμίζο¬ 
νται από τον παρόντα νόμο. 

£.. Η Ε.Ε.Τ. υποβάλλει στον Υπουργό Μεταφορών και 
Επικοινωνιών εξαμηνιαίες απολογιστικές καταστάσεις. 
ΣΤ. Ο έλεγχος των οικονομικών στοιχείων και ετήσιων 
λογαριασμών και οικονομικών καταστάσεων της Ε.Ε.Τ. 
γίνεται από ορκωτούς ελεγκτές. Τα στοιχεία αυτά και 
οι οικονομικές καταστάσεις δημοσιεύονται σε δύο του¬ 
λάχιστον ημερήσιες εφημερίδες και την Εφημερίδα της 
Κυβερνήσεως. 

Ζ. Τρία (3) έτη μετά την έναρξη τής ισχύος του 
παρόντος νόμου και εφόσον η Ε.Ε.Τ. έχει αποθεματικό, 
που υπερβαίνει τις δαπάνες της προηγούμενης χρήσης, 
με κοινή απόφαση των Υπουργών Εθνικής Οικονομίας, 
Οικονομικών, Μεταφορών και Επικοινωνιών, δύναται να 
μεταφέρεται το πλεονάζον αποθεματικό στον Κρατικό 
Προϋπολογισμό σε ειδικό λογαριασμό για χρηματοδό¬ 
τηση της Γενικής Γραμματείας Επικοινωνιών του Υ¬ 
πουργείου Μεταφορών και Επικοινωνιών. 

Η. Η διαχείριση των εσόδων της προηγούμενης πα¬ 
ραγράφου της Γ ενικής Γραμματείας Επικοινωνιών διέ- 
πεται από τις διατάξεις του δημοσίου λογιστικού και 
πραγματοποιείται από τον Υπουργό Μεταφορών και 
Επικοινωνιών, ο οποίος με αποφάσεις του τα διαθέτει 
για: 

α. την απαιτούμενη τηλεπικοινωνιακή υποδομή της 
χώρας στις περιοχές όπου δεν υπάρχει επιχειρηματικό 
ενδιαφέρον, 

β. την ανάθεση εκπόνησης μελετών για την ανάπτυξη 
των τηλεπικοινωνιών, 

γ. την ανάπτυξη, λειτουργία και συντήρηση της εξει- 
δικευμένης υποδομής για τη λειτουργία της Γενικής 
Γ ραμματείας Επικοινωνιών, 

δ. την έρευνα στον τομέα των τηλεπικοινωνιών, 

ε. τη συμμετοχή σε συνόδους διεθνών επιτροπών και 
συνέδρια σχετικά με τις τηλεπικοινωνίες και την ορ¬ 
γάνωση τέτοιων συνόδων ή συνεδρίων στην Ελλάδα! 

Θ. Ειδικά για το οικονομικό έτος ενάρξεως λειτουργίας 
της Ε.Ε.Τ. προβλέπεται η επιχορήγησή της από τον 
Κρατικό Προϋπολογισμό για την κάλυψη των δαπανών 
ενάρξεως λειτουργίας της, μέχρι του ποσού των εκατό 
εκατομμυρίων (100.000.000) δραχμών. 

Άρθρο τρίτο 
Δομή και λειτουργία της 
τηλεπικοινωνιακής αγοράς 

1. Τηλεπικοινωνιακά δίκτυα 

Α. Η εγκατάσταση, λειτουργία και εκμετάλλευση του 
δημόσιου τηλεπικοινωνιακού δικτύου ανατίθεται κατ' α¬ 
ποκλειστικότητα στον Οργανισμό Τηλεπικοινωνιών της 
Ελλάδος (Ο.Τ.Ε.), σύμφωνα με τις διατάξεις της παρ. 
7 του παρόντος άρθρου. 

Β. Ο Ο.Τ.Ε. υποχρεούται να αναπτύσσει το δημόσιο 
τηλεπικοινωνιακό δίκτυο υπό τους όρους και τις προϋ¬ 
ποθέσεις της αδείας του για την κάλυψη: 

α) Των τηλεπικοινωνιακών αναγκών της αγοράς για 
την απρόσκοπτη λειτουργία του ελεύθερου ανταγωνι¬ 
σμού. 

β) Των τηλεπικοινωνιακών αναγκών της χώρας σύμ¬ 
φωνα με τις διατάξεις του στοιχείου Γ της παρ. 4 του 
άρθρου πρώτου. 

Γ. Ο Ο.Τ.Ε. υποχρεούται να εξασφαλίζει με σύμβαση 
μίσθωσης έναντι οικονομικού ανταλλάγματος ή με άλλη 
κατάλληλη σύμβαση, την παροχή κυκλωμάτων στους 
χρήστες. 


Δ. Ο Ο.Τ.Ε. υποχρεούται να εξασφαλίζει τα ιτεχνικά 
χαρακτηριστικά στις θύρες (πόρτες) του δημοσίου τη¬ 
λεπικοινωνιακού δικτύου, τα οποία συμφωνούν με τους 
εκάστοτε ισχύοντες κανονισμούς τεχνικών προδιαγρα¬ 
φών. ’ 4 ' 

Ε. Κατ' εξαίρεση, ο Υπουργός Μεταφορών και Επι¬ 
κοινωνιών δύναται να επιτρέψει σε άλλο φορέα κάτοχο 
άδειας, εκτός του Οργανισμού Τηλεπικοινωνιών της 
Ελλάδος (Ο.Τ.Ε. Α.Ε.), εγκατάσταση, λειτουργία και 
εκμετάλλευση ραδιοηλεκτρικού δικτύου για την παροχή 
στο κοινό τηλεπικοινωνιακής υπηρεσίας, εφόσον η υ¬ 
πηρεσία αυτή ανταποκρίνεται σε ανάγκη γενικού εν¬ 
διαφέροντος, η οποία δεν μπορεί να ικανοποιηθεί από 
τον Ο.Τ.Ε., ύστερα από έγγραφη δήλωσή του και εφόσον 
είναι συμβατή με την ορθή εκπλήρωση της αποστολής 
του Ο.Τ.Ε. και τους οικονομικούς περιορισμούς που 
απορρέουν. 

Η παροχή της υπηρεσίας αυτής υπόκειται σε άδεια 
από τον Υπουργό Μεταφορών και Επικοινωνιών σύμ¬ 
φωνα με τους όρους και προϋποθέσεις της παραγράφου 
4 του παρόντος άρθρου. 

ΣΤ. Για την ανάπτυξη του δημόσιου τηλεπικοινωνιακού 
δικτύου και τη διεύρυνση της αποτελεσματικότητάς του 
σε συνάρτηση και με την ανάπτυξη των διευρωπάίκών 
δικτύων, ο Οργανισμός Τηλεπικοινωνιών δύναται να 
μισθώνει κυκλώματα και χωρητικότητα από τους φορείς 
εγκατάστασης, λειτουργίας και εκμετάλλευσης των ως 
άνω ραδιοηλεκτρικών δικτύων, υπό τους όρους και 
προϋποθέσεις της χορηγηθείσας σε αυτούς άδειας. 

2. Τηλεπικοινωνιακές υπηρεσίες 

Α. Οι Υπηρεσίες Φωνητικής Τηλεφωνίας παρέχονται 
μόνο από τον Οργανισμό Τηλεπικοινωνιών της Ελλάδος 
(Ο.Τ.Ε). 

Β. Η παροχή οποιοσδήποτε άλλης τηλεπικοινωνιακής 
υπηρεσίας, απελευθερωμένης στα πλαίσια της Ευρω¬ 
παϊκής Ένωσης, από φυσικά ή νομικά πρόσωπα επι¬ 
τρέπεται σύμφωνα με τους όρους και τις προϋποθέσεις 
που καθορίζονται στις διατάξεις του παρόντος νόμου 
και εφόσον η παροχή αυτή είναι συμβατή με την ορθή 
εκπλήρωση της αποστολής που έχει ανατεθεί στον 
Ο.Τ.Ε.. 

Γ. Η παροχή τηλεπικοινωνιακών υπηρεσιών στο κοινό, 
πλην της Φωνητικής Τηλεφωνίας, οι οποίες χρησιμο¬ 
ποιούν ραδιοσυχνότητες, υπόκειται σε προηγούμενη 
έγκριση από τον Υπουργό Μεταφορών και Επικοινωνιών 
μετά από γνωμοδότηση της Ε.Ε.Τ.. 

Δ. Με απόφαση του Υπουργού Μεταφορών και Επι¬ 
κοινωνιών κατόπιν γνωμοδοτήσεως της Ε.Ε.Τ. καθορί¬ 
ζεται το όριο της συνολικής χωρητικότητας μισθωμένων 
κυκλωμάτων πάνω από το οποίο απαιτείται άδεια, κατά 
τις διατάξεις της παρ. 4 του παρόντος άρθρου, καθώς 
και οι αναγκαίες διαδικασίες έλεγχου στη διασύνδεση 
του Τ.Τ.Ε.. 

Ε. Όλες οι άλλες περιπτώσεις παροχής τηλεπικοι¬ 
νωνιακών υπηρεσιών, εκτός των ρητώς ανωτέρω ανα- 
φερομένων, υπόκεινται σε δήλωση. 

ΣΤ. Οι ραδιοφωνικές και τηλεοπτικές επιχειρήσεις, 
δημόσιες και ιδιωτικές, δεν μπορούν να προσφέρουν 
υπηρεσίες φωνητικής τηλεφωνίας μέσω των ραδιοφω¬ 
νικών και τηλεοπτικών τους δικτύων. 

3. Τηλεπικοινωνιακός τερματικός εξοπλισμός 

Α. Επιτρέπεται η εισαγωγή, κατασκευή, εμπορία, σύν¬ 
δεση με το δημόσιο τηλεπικοινωνιακό δίκτυο και συ¬ 
ντήρηση τηλεπικοινωνιακού τερματικού εξοπλισμού από 
οποίοδήποτε φυσικό ή νομικό πρόσωπο, υπό τους εξής 
όρους και προϋποθέσεις: 

α) Ο Τ.Τ.Ε. συνδέεται στο δημόσιο τηλεπικοινωνιακό 
δίκτυο υπό την προϋπόθεση ότι έχει πιστοποιητικό 
εξέτασης τύπου ή άλλη ισοδύναμη πιστοποίηση, σύμ¬ 
φωνα με την Οδηγία 91/263/Ε.Ο.Κ. (1128/23.5.1991). 

β) Ο εξοπλισμός που προορίζεται να συνδεθεί σε 
δημόσιο τηλεπικοινωνιακό δίκτυο υπόκειται σε προη¬ 
γούμενη έγκριση ΕΚ από τον εθνικό φορέα τυποποίησης 
- πιστοποίησης ή τον αντίστοιχο φορέα κράτους-μέλους 
της Ευρωπαϊκής Ένωσης. 

Η έγκριση αυτή είναι υποχρεωτική για όλες τις πε¬ 
ριπτώσεις ραδιοηλεκτρικών εγκαταστάσεων, είτε πρό¬ 
κειται να συνδεθούν με το δημόσιο τηλεπικοινωνιακό 
δίκτυο είτε όχι, προκειμένου να εξασφαλισθούν οι προϋ¬ 
ποθέσεις που αναφέρονται στο στοιχείο Ζ' της παρ. 4 
του άρθρου πρώτου. 

γ) Η σύνδεση στο δημόσιο τηλεπικοινωνιακό δίκτυο 
και συντήρηση Τ.Τ.Ε. πραγματοποιείται με την ευθύνη 
προσώπου που διαθέτει την άδεια τουλάχιστο ραδιοη¬ 
λεκτρολόγου Β' σύμφωνα με τις κείμενες διατάξεις. Της 
διατάξεως αυτής εξαιρείται το ήδη υπηρετούν προσω¬ 
πικό του Ο.Τ.Ε. μέχρι τη συνταξιοδότηση του. 

Β. Με απόφαση του Υπουργού Μεταφορών και Επι¬ 
κοινωνιών, κατόπιν γνωμοδοτήσεως της Ε.Ε.Τ., ρυθμί¬ 
ζονται οι ειδικότερες λεπτομέρειες εφαρμογής του 
άρθρου αυτού, καθώς και τα τέλη που εισπράττονται 
για τη χορήγηση των πιστοποιητικών εξέτασης τύπου 
και αποδίδονται στον ειδικό λογαριασμό που προβλέ- 
πεται στο στοιχείο Γ' της παραγράφου 8 του άρθρου 
δεύτερου του παρόντος νόμου. 

4. Αδειες - Όροι και προϋποθέσεις 

Α. Για την άσκηση οποιοσδήποτε τηλεπικοινωνιακής 
δραστηριότητας, όπως ορίζεται στο στοιχείο Β' της 
παρ. 4 του άρθρου πρώτου του παρόντος νόμου, με 
σκοπό την εγκατάσταση, λειτουργία και εκμετάλλευση 
τηλεπικοινωνιακών ή και ραδιοηλεκτρικών δικτύων, κα¬ 
θώς και στις περιπτώσεις των στοιχείων Α', Δ', Ε' της 
παρ. 2 του παρόντος άρθρου, στις περιπτώσεις των 
στοιχείων Α' και Ε' της παρ. 1 του παρόντος άρθρου, 
των στοιχείων Γ' και Α' της παραγράφου 7 του ίδιου 
άρθρου, απαιτείται άδεια που χορηγείται με απόφαση 
του Υπουργού Μεταφορών και Επικοινωνιών, βάσει 
προκαθορισμένων κριτηρίων και όρων, κατόπιν εισηγή- 
σεως της Ε.Ε.Τ.. Η άδεια αυτή είναι προσωπική και 
αμεταβίβαστη. 

Β. Οι ανωτέρω άδειες χορηγούνται εντός έξι (6) 
μηνών το αργότερο από την υποβολή της σχετικής 
αιτήσεως και έχουν καθορισμένο χρόνο ισχύος. 

Γ. Στις άδειες καθορίζονται: 

α. το είδος, τα χαρακτηριστικά, η γεωγραφική περιοχή 
κάλυψης και η επάρκεια της παρεχόμενης τηλεπικοι¬ 
νωνιακής υπηρεσίας, 

β. ο τρόπος χρήσεως των εκχωρούμενων συχνοτήτων, 

γ. οι κανόνες και οι προδιαγραφές λειτουργίας του 
τηλεπικοινωνιακού δικτύου και της υπηρεσίας, 

δ. οι προϋποθέσεις για τη μη καταστρατήγηση των 
αποκλεισπκών δικαιωμάτων του Ο.Τ.Ε. Α.Ε., ώστε να 


διασφαλίζεται η απρόσκοπτη εκπλήρωση της αποστολής 
του και οι προϋποθέσεις ανάπτυξης υγειούς ανταγω¬ 
νισμού στην τηλεπικοινωνιακή αγορά, 
ε. οι όροι ποιότητας, διαθεσιμότητας και σταθερότητας 
στην παροχή της τηλεπικοινωνιακής υπηρεσίας, 
στ. οι όροι διασύνδεσης τηλεπικοινωνιακού τερματικού 
εξοπλισμού με το δημόσιο τηλεπικοινωνιακό δίκτυο, 
ζ. οι όροι πρόσβασης και χρήσης του δημόσιου τη¬ 
λεπικοινωνιακού δικτύου και διαλειτουργικότητας της 
υπό παροχή υπηρεσίας με τις ήδη παρεχόμενες, 
η. οι όροι διασφάλισης του απορρήτου εκ μέρους των 
οργανισμών τηλεπικοινωνιών, των φορέων παροχής 
τηλεπικοινωνιακών υπηρεσιών και των φορέων εγκα¬ 
τάστασης - συντήρησης τερματικού τηλεπικοινωνιακού 
εξοπλισμού, των μεταδιδόμενων μηνυμάτων ή και δια¬ 
βιβαζόμενων δεδομένων, 

θ. οι απαιτήσεις που υπαγορεύονται από την Εθνική 
Αμυνα και τη Δημόσια Ασφάλεια, 
ι. διασφάλιση της ισότιμης μεταχείρισης των χρηστών 
και ο αποκλεισμός του αθέμιτου ανταγωνισμού, 
ια. ο χρόνος ισχύος της άδειας, 
ιβ. οι όροι και προϋποθέσεις ανανέωσης, τροποποίη¬ 
σης, αναστολής, ανάκλησης και λήξης της άδειας, 
ιγ. το ύψος και οι όροι της εγγύησης που καταβάλλεται 
από το δικαιούχο για την καλή εκπλήρωση των όρων 
της άδειας, 

ιδ. οι όροι της οικονομικής εκμετάλλευσης της παρε¬ 
χόμενης υπηρεσίας, 

ιε. η υποχρέωση του κατόχου της άδειας να παρέχει 
προς την πολιτεία την αναγκαία συνδρομή του, σύμφωνα 
με τις αρχές του στοιχείου Γ της παρ. 4 του άρθρου 
πρώτου του παρόντος νόμου, 

ιστ. η συμβολή του κατόχου στην έρευνα και ανάπτυξη, 
στην εισαγωγή τεχνογνωσίας και στην εκπαίδευση, 
ιζ. θέματα αριθμοδότησης, 
ιη. η υποχρέωση δημοσίευσης των τελών, 
ιθ. η διαδικασία διαιτησίας σε υποθέσεις χρηστών και 
κ. ορισμοί απαραίτητοι για την εφαρμογή των όρων 
της άδειας. 

Δ. Απαγορεύεται η με οποιονδήποτε τρόπο εκμίσθωση, 
μεταβίβαση ή συνεκμετάλλευση της χορηγούμενης ά¬ 
δειας με τρίτους ή οποιαδήποτε ουσιώδης μεταβολή 
της συνθέσεως του εταιρικού κεφαλαίου της τηλεπι¬ 
κοινωνιακής επιχειρήσεως, η οποία οδηγεί σε αλλαγή 
ελέγχου της διοικήσεώς της, καθώς και η συμμετοχή 
της τηλεπικοινωνιακής επιχειρήσεως σε κοινοπραξίες, 
χωρίς προηγούμενη έγκριση του Υπουργού Μεταφορών 
και Επικοινωνιών, κατόπιν γνωμοδοτήσεως της Ε.ΕΤ¬ 
Η ανάκληση της άδειας γίνεται από τον Υπουργό 
Μεταφορών και Επικοινωνιών, ύστερα από γνωμοδότηση 
της Ε.Ε.Τ., κατόπιν ακροάσεως των ενδιαφερομένων. 

Ε. Κάθε μεταβίβαση μετοχών με μία ή περισσότερες 
πράξεις, ίση ή μεγαλύτερη από το πέντε τοις εκατό 
(5%) του εταιρικού κεφαλαίου τηλεπικοινωνιακής επι- 
χειρήσεως, που είναι κάτοχος άδειας, ανακοινώνεται 
στην Ε.Ε.Τ. εντός τριάντα (30) ημερών από της πραγ- 
ματοποιήσεώς της. 

ΣΤ. Για τη χορήγηση ή ανανέωση οποιοσδήποτε άδειας, 
λαμβάνονται υπόψη, εκτός των αρχών που καθορίζονται 
στην παρ. 4 του άρθρου πρώτου του παρόντος νόμου, 
και τα κατωτέρω κριτήρια: 

α. Η γενικότερη κατάσταση της εθνικής οικονομίας, 
β. Οι ανάγκες της εσωτερικής αγοράς και η ενίσχυση 
του ανταγωνισμού. 

γ. Η συμβολή στην ανάπτυξη και ολοκλήρωση της 

εθνικής τηλεπικοινωνιακής υποδομής. 

δ. Το ύψος, η προέλευση και ο τρόπος κάλυψης της 
απαιτούμενης επένδυσης. 

ε. Η αξιοπιστία και η φερεγγυότητα της υποψήφιας 
για την άδεια επιχείρησης, των μετόχων και των μελών 
της διοίκησής της, καθώς και η προηγούμενη συμμετοχή 
και εμπειρία της σε παρόμοιες τηλεπικοινωνιακές δρα¬ 
στηριότητες. 

Ζ. Αδειες χορηγούνται μόνο σε ανώνυμες εταιρίες 
που έχουν ως αποκλειστικό σκοπό την παροχή τηλε¬ 
πικοινωνιακών υπηρεσιών και συγκεντρώνουν τις κα¬ 
τωτέρω ουσιαστικές προϋποθέσεις: 
α. Να έχουν έδρα ή υποκατάστημα στην Ελλάδα, 
β. Οι μετοχές τους να είναι υποχρεωτικά ονομαστικές, 
γ. Να μην έχουν κηρυχθεί σε πτώχευση ούτε να 
βρίσκονται σε κατάσταση εκκαθάρισης ή παύσης πλη¬ 
ρωμών. 

δ. Να μην έχουν καταδικαστεί για παραβάσεις οικο¬ 
νομικής ή φορολογικής φύσεως, καθώς και για παράβαση 
των διατάξεων του ανταγωνισμού ή αισχροκέρδειας, 
που αποτελούν κώλυμα άσκησης επιχειρηματικής δρα¬ 
στηριότητας σύμφωνα με το ισχύον δίκαιο. 

ε. Να πληρούν τις προϋποθέσεις των εδαφίων α', β', 
γ' του στοιχείου Ζ' της παρ. 4 του άρθρου πρώτου του 
νόμου αυτού και δια της λειτουργίας τους να μη δια- 
κυβεύονται θέματα εθνικής ασφάλειας, 
στ. Οι κάτοχοι μετοχών άνω του τριάντα τοις εκατό 
(30%), τα μέλη των διοικήσεων, οι διευθύνοντες σύμ¬ 
βουλοι και τα ανώτερα διευθυνπκά στελέχη τους να 
μην έχουν καταδικαστεί για τα αναφερόμενα στο εδάφιο 
(δ) αδικήματα, καθώς και για τα αδικήματα που αναφέ- 
ρονται στο άρθρο 21 του π. δ/τος 611/1977. 

Η. Οι τηλεπικοινωνιακές επιχειρήσεις υποχρεούνται 
να ορίζουν αντίκλητο στην Αθήνα για την κοινοποίηση 
σε αυτόν και των εισαγωγικών της δίκης εγγράφων. 

Θ. Ο Υπουργός Μεταφορών και Επικοινωνιών δύναται 
να χορηγεί άδειες ύστερα από γνωμοδότηση της Ε.Ε.Τ., 
για την εγκατάσταση, λειτουργία και εκμετάλλευση με¬ 
μονωμένων τηλεπικοινωνιακών δικτύων που εξυπηρε¬ 
τούν βασικές δημόσιες κοινωνικού χαρακτήρα ανάγκες, 
υπό τον όρο ότι τα δίκτυα αυτά είναι μεμονωμένα, 
ανεξάρτητα και δεν συνδέονται με το δημόσιο τηλεπι¬ 
κοινωνιακό δίκτυο, όπως των Ενόπλων Δυνάμεων, των 
Σωμάτων Ασφαλείας, του Λιμενικού Σώματος, της Υ¬ 
πηρεσίας Πολιτικής Αεροπορίας, της Εθνικής Μετεω¬ 
ρολογικής Υπηρεσίας, της Υπηρεσίας Δίωξης Λαθρε¬ 
μπορίου του Υπουργείου Οικονομικών, Ανώτατων Εκ¬ 
παιδευτικών Ιδρυμάτων, του Οργανισμού Σιδηροδρόμων 
της Ελλάδος, της Δημόσιας Επιχείρησης Ηλεκτρισμού, 
της Εθνικής Ραδιοφωνίας και Τηλεόρασης, της ΔΕΠΑ 
και του Υπουργείου Δημόσιων Εργων για τα δίκτυα 
κατά μήκος των αυτοκινητόδρομων. 

I. Οι κανονισμοί εκμετάλλευσης των οργανισμών τη¬ 
λεπικοινωνιών και των φορέων παροχής τηλεπικοινω¬ 
νιακών υπηρεσιών κυρώνονται με αποφάσεις του Υ¬ 
πουργού Μεταφορών και Επικοινωνιών και δημοσιεύο¬ 
νται στην Εφημερίδα της Κυβερνήσεως. 

ΙΑ. Τα κριτήρια και η διαδικασία χορηγήσεως, ανανεώ- 
σεως, τροποποιήσεως, αναστολής, ανακλήσεως και λή- 
ψεως των αδειών, τα τέλη που εισπράττονται και α¬ 
ποδίδονται στον ειδικό λογαριασμό του στοιχείου Π 
της παρ. 8 του άρθρου δεύτερου του νόμου αυτού, 
καθώς και κάθε λεπτομέρεια αναγκαία για την εφαρμογή 
των διατάξεων της παρούσας παραγράφου, ρυθμίζονται 


από κανονισμούς, οι οποίοι εκδίδονται με αποφάσεις 
του Υπουργού Μεταφορών και Επικοινωνιών, μετά από 
γνωμοδότηση της Ε.Ε.Τ.. 

■ -δ. Δήλωση - Όροι και προϋποθέσεις 

Α. Για τις περιπτώσεις του στοιχείου Ε' της παρ. 2 
του παρόντος άρθρου απαιτείται δήλωση σύμφωνα με 
τις διατάξεις του παρόντος άρθρου. 

Β. Η δήλωση υποβάλλεται στην Ε.Ε.Τ. και περιέχει 
την περιγραφή των προσφερόμενων υπηρεσιών, τη 
διεύθυνση της τηλεπικοινωνιακής επιχειρήσεως στην 
Ελλάδα, καθώς και τα ακόλουθα τουλάχιστο στοιχεία: 

α. το είδος, τα χαρακτηριστικά, τη γεωγραφική περιοχή 
κάλυψης και την επάρκεια της παρεχόμενης τηλεπικοι¬ 
νωνιακής υπηρεσίας, 

β. την ασφάλεια λειτουργίας του δημόσιου τηλεπι¬ 
κοινωνιακού δικτύου και την τεχνική ακεραιότητα αυτού, 
γ. τους όρους ποιότητας, διαθεσιμότητας και σταθε¬ 
ρότητας στην παροχή της τηλεπικοινωνιακής υπηρεσίας, 
δ. τους όρους διασφάλισης του απορρήτου των με¬ 
ταδιδόμενων μηνυμάτων ή και διαβιβαζόμενων δεδομέ¬ 
νων, 

ε. τις απαιτήσεις που υπαγορεύονται από την Εθνική 
Αμυνα και τη Δημόσια Ασφάλεια, 
στ. τη διασφάλιση της ισότιμης μεταχείρισης των 
χρηστών και αποκλεισμό του αθέμιτου ανταγωνισμού, 
ζ. το χρόνο ισχύος της δήλωσης, 
η. τους όρους της οικονομικής εκμετάλλευσης της 
παρεχόμενης υπηρεσίας, 
θ. τα θέματα αριθμοδότησης, 
ι. την υποχρέωση δημοσίευσης των τελών, 
ια. τη διαδικασία διαιτησίας σε υποθέσεις χρηστών, 
ιβ. σε δικαιολογημένες περιπτώσεις, την εναλλαξιμό- 
τητα των υπηρεσιών ως προς την τήρηση των χρησι¬ 
μοποιούμενων ελάχιστων τεχνικών προδιαγραφών, κα¬ 
θώς και κάθε άλλη πληροφορία η οποία μπορεί να 
ζητηθεί από την Ε.Ε.Τ.. 

Γ. Η τηλεπικοινωνιακή επιχείρηση υποχρεούται να 
γνωστοποιεί κάθε μετατροπή του περιεχομένου της 
δηλώσεως. 

Δ. Με απόφαση του Υπουργού Μεταφορών και Επι¬ 
κοινωνιών καθορίζονται η διαδικασία υποβολής δηλώ¬ 
σεως, τα κριτήρια αποδοχής της δηλώσεως, τα τέλη 
που εισπράττονται και αποδίδονται στον ειδικό λογα¬ 
ριασμό που προβλέπεται στο στοιχείο Γ' της παραγρά¬ 
φου 8 του άρθρου δεύτερου του παρόντος νόμου, 
καθώς και κάθε άλλη λεπτομέρεια για την εφαρμογή 
της παρούσας παραγράφου. 

6. Έγκριση 

Α. Έγκριση χορηγείται από τον Υπουργό Μεταφορών 
και Επικοινωνιών μετά γνωμοδότηση της Ε.Ε.Τ., στις 
περιπτώσεις του στοιχείου Γ' της παραγράφου 2 του 
άρθρου τρίτου του παρόντος νόμου. 

Β. Με αποφάσεις του Υπουργού Μεταφορών και 
Επικοινωνιών καθορίζονται οι όροι και προϋποθέσεις 
της χορήγησης, τροποποίησης, ανανέωσης, αναστολής, 
ανάκλησης και λήξης της έγκρισης, καθώς και οι σχετικές 
διαδικασίες και τα τέλη που εισπράττονται και αποδί¬ 
δονται στον ειδικό λογαριασμό που προβλέπεται στο 
στοιχείο Γ της παρ. 8 του άρθρου δεύτερου του 
παρόντος νόμου. 

7. Ειδικά και αποκλειστικά δικαιώματα 

Α. Η εγκατάσταση, λειτουργία και εκμετάλλευση του 
δημόσιου τηλεπικοινωνιακού δικτύου της χώρας και η 
παροχή της φωνητικής τηλεφωνίας ανατίθενται κατ' 
αποκλειστικότητα στον Οργανισμό Τηλεπικοινωνιών της 
Ελλάδος (Ο.Τ.Ε.) Α.Ε.. 

Β. α. Ο Ο.Τ.Ε. δικαιούται να αναπτύξει στα πλαίσια 
του ελεύθερου ανταγωνισμού όλες τις κινητές τηλεπι¬ 
κοινωνιακές υπηρεσίες. 

β. Ο Ο.Τ.Ε. δικαιούται να αναπτύξει και όλες τις 
άλλες τηλεπικοινωνιακές δραστηριότητες με τις προϋ¬ 
ποθέσεις που προβλέπει ο νόμος αυτός. 

Γ. Η εγκατάσταση, λειτουργία και εκμετάλλευση α¬ 
νεξάρτητων μεμονωμένων τοπικών ραδιοδικτύων στα¬ 
θερών ζεύξεων (σημείο - σημείο), που καλύπτουν α¬ 
νάγκες ιδιωτικών φορέων, έστω και αν αυτά δεν συν¬ 
δέονται με το δημόσιο τηλεπικοινωνιακό δίκτυο, ανα¬ 
τίθενται κατ' αποκλειστικότητα στον Ο.Τ.Ε. Α.Ε.. Στις 
ραδιοζεύξεις αυτές δεν περιλαμβάνονται ανεξάρτητες 
προσωρινές τοπικές ραδιοζεύξεις που εξυπηρετούν α¬ 
νάγκες ραδιοφωνίας και τηλεόρασης. 

Δ. Η υπηρεσία παράκτιας ανταπόκρισης, όπως και η 
υπηρεσία κινητής τηλεφωνίας θαλάσσης στη ζώνη συ¬ 
χνοτήτων νΗΡ, ανατίθεται κατ' αποκλειστικότητα στον 
Ο.Τ.Ε. Α.Ε.. 

Ε. Οι όροι ασκήσεως των εκτός ελεύθερου ανταγω¬ 
νισμού τηλεπικοινωνιακών δραστηριοτήτων από τον 
Ο.Τ.Ε. Α.Ε. καθορίζονται σε ειδική άδεια που χορηγείται 
με προεδρικό διάταγμα, το οποίο εκδίδεται ύστερα από 
πρόταση του Υπουργού Μεταφορών και Επικοινωνιών 
και των συναρμόδιων υπουργών. Μέχρι την έκδοση της 
ανωτέρω άδειας, ο Ο.Τ.Ε. ασκεί όλες τις δραστηριό¬ 
τητες, που προβλέπονται στα στοιχεία Α', Β' εδάφιο β', 
Γ και Δ' της παρούσας παραγράφου. 

ΣΤ. Από την έναρξη ισχύος του προεδρικού διατάγ¬ 
ματος του στοιχείου Ε' της παρούσας παραγράφου τα 
πάσης φύσεως δικαιώματα του Ο.Τ.Ε. Α.Ε., που αφορούν 
είσπραξη τελών από εκχώρηση παροχής τηλεπικοινω¬ 
νιακών υπηρεσιών, ραδιοεπικοινωνιών, χορήγηση πιστο¬ 
ποιητικών εξέτασης τύπου ή ισοδύναμης πιστοποίησης, 
καταργούνται και τα αντίστοιχα έσοδα περιέρχονται 
στον ειδικό λογαριασμό, που προβλέπεται στο στοιχείο 
Γ' της παρ. 8 του άρθρου δεύτερου του παρόντος 
νόμου. 

Ζ. Οι δραστηριότητες του Ο.Τ.Ε. Α.Ε., στους τομείς 
τηλεπικοινωνιακών υπηρεσιών και Τ.Τ.Ε., που παρέχο¬ 
νται υπό καθεστώς ελεύθερου ανταγωνισμού, διέπονται 
από τους ίδιους όρους και υποχρεώσεις που ισχύουν 
για τις ιδιωτικές εταιρίες που λειτουργούν ως φορείς 
τηλεπικοινωνιακών υπηρεσιών ή ως φορείς εισαγωγής, 
εμπορίας, κατασκευής, εγκατάστασης και συντήρησης 
Τ.Τ.Ε.. 

Η. Με προεδρικό διάταγμα, που εκδίδεται ύστερα από 
πρόταση του Υπουργού Μεταφορών και Επικοινωνιών, 
ρυθμίζονται οι ειδικότερες λεπτομέρειες εφαρμογής της 
παρούσας παραγράφου. 

8. Χρήση του φάσματος ραδιοσυχνοτήτων 

Α. Η διαχείριση του φάσματος ραδιοσυχνοτήτων, κα¬ 
θώς και η εκχώρηση θέσεως στη γεωστατική τροχιά 
αποτελεί κυριαρχικό δικαίωμα του Κράτους και πραγ¬ 
ματοποιείται από τη Γενική Γραμματεία Επικοινωνιών 
του Υπουργείου Μεταφορών και Επικοινωνιών σύμφωνα 


με τις εθνικές απαιτήσεις και τις διεθνείς συμφωνίες, 
λαμβανομένων υπόψη των αποφάσεων της Διεθνούς 
Ένωσης Τηλεπικοινωνιών (ΙΤυ). 

Οι δραστηριότητες, που αποσκοπούν στην αξιοποίηση 
και εκμετάλλευση του φάσματος ραδιοσυχνοτήτων και 
της γεωστατικής τροχιάς δορυφόρων, ασκούνται κατό¬ 
πιν αδείας έναντι ανταποδοτικού τέλους. 

Β. Στα πλαίσια αυτά η Γ ενική Γ ραμματεία Επικοινωνιών 
αναπτύσσει τις απαιτούμενες δραστηριότητες για τον 
έλεγχο των ραδιοεκπομπών, έτσι ώστε να εξασφαλίζεται 
η σωστή διαχείριση και χρήση του φάσματος. 

Γ. Με απόφαση των Υπουργών Εθνικής άμυνας και 
Μεταφορών και Επικοινωνιών, που δημοσιεύεται στην 
Εφημερίδα της Κυβερνήσεως, εγκρίνεται ή αναθεωρείται 
η κατανομή του φάσματος ραδιοσυχνοτήτων, σύμφωνα 
με τον Κανονισμό Ραδιοεπικοινωνιών και τις ισχύουσες 
διεθνείς συμβάσεις και συμφωνίες. Επίσης, με απόφαση 
του Υπουργού Μεταφορών και Επικοινωνιών, ύστερα 
από εισήγηση της Ε.Ε.Τ., χορηγείται η χρήση ραδιο¬ 
συχνοτήτων σε μεμονωμένους χρήστες ή τηλεπικοινω¬ 
νιακές επιχειρήσεις, σύμφωνα με τους όρους κάι προϋ¬ 
ποθέσεις των παρ. 4 και 6 του παρόντος άρθρου. 

Δ. Για τη χρήση του φάσματος ραδιοσυχνοτήτων 
καταβάλλονται τέλη από τους χρήστες, εξαιρουμένων 
των ενόπλων δυνάμεων της Χώρας, στον ειδικό λογα¬ 
ριασμό, που προβλέπεται στο στοιχείο Γ',της παρα¬ 
γράφου 8 του άρθρου δεύτερου του παρόντος νόμου, 
το ύψος των οποίων καθορίζεται ανάλογα με το βαθμό 
κορεσμού των ζωνών συχνοτήτων με απόφαση του 
Υπουργού Μεταφορών και Επικοινωνιών. Με απόφαση 
του Υπουργού Μεταφορών και Επικοινωνιών, κατόπιν 
εισηγήσεως της Επιτροπής, της παρ. 3 του άρθρου 
δεύτερου του παρόντος νόμου, καθορίζονται για κάθε 
κατηγορία σταθμού οι απαιτούμενες εισφορές για τη 
χρήση του φάσματος ραδιοσυχνοτήτων και της γεω¬ 
στατικής τροχιάς δορυφόρων, καθώς και το ύψος συμ¬ 
μετοχής στις δαπάνες διαχειρίσεως του φάσματος και 
της προστασίας και ελέγχου της χρήσης τους. 

9 Τιμολόγια 

Α. Τα τιμολόγια των οργανισμών τηλεπικοινωνιών και 
των φορέων παροχής τηλεπικοινωνιακών υπηρεσιών 
πρέπει: 

α. Να είναι εναρμονισμένα στο κόστος. 

β. Να πληρούν τους κανόνες του υγειούς ανταγω¬ 
νισμού. 

γ. Να μη δημιουργούν διακρίσεις και να εξασφαλίζουν 
ίση μεταχείριση. 

δ. Να πληρούν τους κανόνες της διαφάνειας και να 
δημοσιεύονται. 

ε. Να βασίζονται σε αντικειμενικά κριτήρια, 
στ. Να βασίζονται στα επί μέρους χαρακτηριστικά της 
παρεχόμενης υπηρεσίας. 

ζ. Να βασίζονται στην ισότιμη συμμετοχή στο γενικό 
κόστος των χρησιμοποιούμενων δυνατοτήτων, καθώς 
και στην ανάγκη μιας εύλογης απόδοσης των επενδύ¬ 
σεων που έχουν πραγματοποιηθεί. 

η. Να βασίζονται στη σταδιακή εξάλειψη των σταυ¬ 
ροειδών επιδοτήσεων μεταξύ υπηρεσιών. 

Β. Οι μεταβολές των τιμολογίων των τηλεποικοινω- 
νιακών επιχειρήσεων, εφόσον στον παρόντα νόμο δεν 
προβλέπεται αλλιώς, ισχύουν μετά πάροδο δύο (2) 
μηνών από της εξαγγελίας τους. Η αναδρομική αύξηση 
τιμολογίων απαγορεύεται. 

Γ. Η Ε.Ε.Τ. έχει, μέσα στο χρονικό διάστημα που 
μεσολαβεί μεταξύ εξαγγελίας και εφαρμογής των νέων 
τιμολογίων, τη δυνατότητα παρεμβάσεως για την προ¬ 
στασία του ανταγωνισμού, σύμφωνα με τις διατάξεις 
των νόμων 1934/1991 και 2000/1991, καθώς και την 
υποχρέωση να ανακοινώνει στην Επιτροπή της Ευρω¬ 
παϊκής Ένωσης τρ στοιχεία που επιτρέπουν να εκττμηθεί 
το βάσιμο των αυξήσεων των τιμολογίων· που εφαρμό¬ 
ζονται στα μισθωμένα κυκλώματα. 

Δ. Η Ε.Ε.Τ. μεριμνά ώστε οι τηλεπικοινωνιακές επι¬ 
χειρήσεις να μην υποβάλλονται σε διακρίσεις, όσον 
αφορά τους όρους χρήσεως και τα εφαρμοζόμενα τι¬ 
μολόγια. 

Ε. Τα τέλη διασύνδεσης των τηλεπικοινωνιακών ε¬ 
πιχειρήσεων με το δημόσιο τηλεπικρινωνιακό δίκτυο 
διέπονται από τις διατάξεις του στοιχείου Α της πα¬ 
ρούσας παραγράφου. 

Άρθρο τέταρτο 
Κυρώσεις 

1. Η κατά παράβαση των διατάξεων του άρθρου 3 
παράγραφοι 4, 5 και 6 παροχή των προβλεπόμενών 
στον παρόντα νόμο τηλεπικοινωνιακών υπηρεσιών α¬ 
παγορεύεται. Οι παραβάτες τιμωρούνται με χρηματική 
ποινή από πενήντα εκατομμύρια (50.000.000) έως πε¬ 
ντακόσια εκατομμύρια (500.000.000) δραχμές. Στη διά¬ 
ταξη αυτή υπάγονται και όλες οι περιπτώσεις παράνομης 
λειτουργίας ραδιοηλεκτρικών συστημάτων μετάδοσης 
μηνυμάτων και δεδομένων. 

2. Όποιος με οποιονδήποτε τρόπο παραβαίνει τις 
υποχρεώσεις εχεμύθειας, σεβασμού της ιδιωτικής ζωής, 
τήρησης του απορρήτου και διαφύλαξης της πνευματικής 
ιδιοκτησίας του περιεχομένου των μηνυμάτων και δε¬ 
δομένων, που μεταβιβάζονται ή μετάγονται μέσω των 
τηλεπικοινωνιακών συστημάτων, που χρησιμοποιεί ή δια¬ 
θέτει, τιμωρείται με ποινή φυλάκισης τουλάχιστο δύο 
(2) ετών και χρηματική ποινή πέντε εκατομμυρίων 
(5.000.000) έως είκοσι εκατομμυρίων (20.000.000) δραχ¬ 
μών, εφόσον δεν προβλέπονται βαρύτερες ποινές από 
άλλες ισχύουσες διατάξεις. Σε περίπτωση που ο πα¬ 
ραβάτης της παρούσας διάταξης ανήκει στο προσωπικό 
τηλεπικοινωνιακής επιχείρησης, η επιβαλλόμενη ποινή 
φυλάκισης είναι τουλάχιστον τριών (3) ετών και η χρηματική 
Ποινή τουλάχιστον δέκα εκατομμύρια (10.000 000) δραχ¬ 
μές. 

3. Ο τεχνικός εξοπλισμός και τα μέσα που χρησιμο¬ 
ποιήθηκαν για την τέλεση των παραπάνω αξιόποινων 
πράξεων κατάσχονται και δημεύονται. 

4. Σε περίπτωση παραβιάσεως της κείμενης νομοθε¬ 
σίας ή των όρων της άδειας ή δηλώσεως ή εγκρίσεως 
η Ε.Ε.Τ. δύναται να επιβάλλει, με αιτιολογημένη απόφασή 
της και κατόπιν ακροάσεως των ενδιαφερομένων σε 
δημόσια συνεδρίασή της, την επιβολή προστίμου από 
δέκα εκατομμύρια (10.000.000) έως πενήντα εκατομμύ¬ 
ρια (50.000.000) δραχμές. Ειδικά, αν διαπιστωθεί από 
την Ε.Ε.Τ. παράβαση των κανόνων ανταγωνισμού, δύ- 
ναται να επιβάλλει τις προβλεπόμενες ως δυνάμενες 
να επιβληθούν από τους νόμους 1934/1991 και 
2000/1991 διοικητικές κυρώσεις. 


Άρθρο πέμπτο 
Άλλες διατάξεις 

1. Τηλεπικοινωνίες μέσω δορυφόρου 

Α. Με προεδρικό διάταγμα, που εκδίδεται ύστερα από 
πρόταση του Υπουργού Μεταφορών και Επικοινωνιών, 
μέχρι την οριστική διαμόρφωση των εθνικών και κοι¬ 
νοτικών κανονισμών που διέπουν την εκμετάλλευση 
των τηλεπικοινωνιακών υπηρεσιών μέσω δορυφόρου, 
καθορίζεται το ρυθμιστικό πλαίσιο λειτουργίας τους. 

Β. Μέχρι την έκδοση του ως άνω προεδρικού δια¬ 
τάγματος διατηρείται το ισχύον καθεστώς, σύμφωνα με 
το οποίο η πολιτική ανάπτυξης των τηλεπικοινωνιακών 
υπηρεσιών μέσω δορυφόρου καθορίζεται από το Υ¬ 
πουργείο Μεταφορών και Επικοινωνιών. 

Γ. Για την εγκατάσταση, λειτουργία και εκμετάλλευση 
τερματικού εξοπλισμού τηλεπικοινωνιών μέσω δορυφό¬ 
ρου από νομικά ή φυσικά πρόσωπα απαιτείται άδεια, η 
οποία χορηγείται από τον Υπουργό Μεταφορών και 
Επικοινωνιών, σύμφωνα με τα καθοριζόμενα στην παρ. 
4 του άρθρου τρίτου του παρόντος νόμου, λαμβανο- 
μένων υπόψη: 

α. των δικαιωμάτων που έχουν εκχωρηθεί στον Ο.Τ.Ε. 
Α.Ε. και 

β. των όρων των διεθνών συμφωνιών για τις τηλε¬ 
πικοινωνίες μέσω δορυφόρου, οι οποίες έχουν επικυ¬ 
ρωθεί από τη χώρα μας. 

2. Συμβουλευτική Επιτροπή 

Α. Δημιουργείται Συμβουλευτική Επιτροπή για την 
παροχή γνωμοδοτήσεων προς τον Υπουργό Μεταφορών 
και Επικοινωνιών για την ανάπτυξη των ελληνικών 
τηλεπικοινωνιών. Στην επιτροπή αυτή εκπροσωπούνται 
οι ενδιαφερόμενοι φορείς και χρήστες. 

Β. Με προεδρικό διάταγμα, που εκδίδεται ύστερα απο 
πρόταση του Υπουργού Μεταφορών και Επικοινωνιών, 
καθορίζονται οι φορείς που συμμετέχουν στην Επιτροπή 
του στοιχείου Α' της παρούσας παραγράφου, ο τρόπος 
εκπροσώπησής τους και οι κανόνες λειτουργίας της 
Επιτροπής. 

3. Μεταβατικές διατάξεις 

Α. Μέχρι την έναρξη λειτουργίας της Ε.Ε.Τ., η οποία 
δεν μπορεί να υπερβεί το τρίμηνο από της θέσεως σε 
ισχύ του παρόντος νόμου, όλες οι αρμοδιότητες που 
ανατίθενται σε αυτήν με τον παρόντα νόμο ασκούνται 
από τη Γ ενική Γ ραμματεία Επικοινωνιών του Υ πουργείου 
Μεταφορών και Επικοινωνιών. 

Β. Παραμένουν σε ισχύ τα άρθρα 24α και 29 του ν. 
2075/1992 (ΦΕΚ 129 Α'), όπως αυτά τροποποιήθηκαν 
με τα άρθρα 8 παράγραφος 6 και 34 του ν. 2166/ 1993 
(ΦΕΚ 137 Α') και που αφορά μόνο την υπηρεσία κινητής 
τηλεφωνίας 03Μ, με την προϋπόθεση του στοιχείου 
Β' της παραγράφου 7 του άρθρου τρίτου του παρόντος. 

Γ. Όλες οι τηλεπικοινωνιακές επιχειρήσεις είναι υ¬ 
ποχρεωμένες να υποβάλουν στην Ε.Ε.Τ. σχετική αίτηση 
για τη χορήγηση άδειας ή εγκρίσεως ή πιστοποιητικού 
εξέτασης τύπου ή δήλωση, εντός διμήνου από της συ- 

στασεώς τους, άλλως θεωρούνται ότι λειτουργούν πα¬ 
ράνομα. Η λειτουργία τους παρατείνεται μέχρι την 
έκδοση ή μη της αντίστοιχης άδειας, έγκρισης, πιστο¬ 
ποιητικού εξέτασης τύπου ή την αποδοχή της δήλωσης, 
οπότε η λειτουργία αυτή είτε οριστικοποιείται για το 
αντίστοιχο οριζόμενο χρονικό διάστημα είτε αναστέλ¬ 
λεται είτε διακόπτεται. Επίσης, όσες τηλεπικοινωνιακές 
επιχειρήσεις έχουν ήδη λάβει συγκεκριμένη άδεια, με 
βάση προγενέστερο νόμο, υποχρεούντάι στην υποβολή 
αιτήσεως για τη χορήγηση άδειας για τις υπηρεσίες 
εκείνες που δεν περιλαμβάνονται ρητά στο νόμο με 
βάση τον οποίο έλαβαν τη συγκεκριμένη άδεια. 

Δ. Από τη θέση σε ισχύ του παρόντος νόμου λήγει 
η θητεία των ήδη διορισμένων μελών της Ε.Ε.Τ., χωρίς 
την υποχρέωση καταβολής οποιοσδήποτε χρηματικής 
αποζημίωσης. 

Ε. Το Δημόσιο οφείλει να επιστρέφει τα ποσά που 
κατέβαλε ο Ο.Τ.Ε. στον τεχνικό σύμβουλο που προσ- 
λήφθηκε κατ' εφαρμογή της ΠΥΣ 76/4.7.1991. 

ΣΤ. Η ρύθμιση του στοιχείου Θ' της παρ. 8 του άρθρου 
δεύτερου του παρόντος νόμου θα ισχύσει για το έτος 
1995. 

4. Παραρτήματα Οδηγίας 90/387/Ε.Ο.Κ. 

Προσαρτώνται και αποτελούν αναπόσπαστο μέρος 
του παρόντος νόμου, τα Παραρτήματα 1, 2 και 3 της 
Οδηγίας 90/387/Ε.Ο.Κ., τα οποία έχουν ως ακολούθως: 

ΠΑΡΑΡΤΗΜΑ 1 

Τομείς για τους οποίους μπορούν να καθοριστούν 
προϋποθέσεις παροχής ανοικτού δικτύου σύμφωνα με 
το άρθρο 4. 

Οι τομείς θα επιλεγούν από τον ακόλουθο κατάλογο, 
σύμφωνα με τις διαδικασίες που προβλέπονται στο 
άρθρο 4: 

1. μισθωμένες γραμμές, 

2. υπηρεσίες μεταβίβασης δεδομένων με μεταγωγή 
πακέτων και κυκλωμάτων, 

3. ψηφιακό δίκτυο ενοποιημένων υπηρεσιών (Ι50Ν), 

4. υπηρεσία φωνητικής τηλεφωνίας, 

5. υπηρεσία τέλεξ, 

6. κινητές υπηρεσίες, εάν συντρέχει περίπτωση. 

Με την επιφύλαξη συμπληρωματικών μελετών: 

7. νέοι τύποι πρόσβασης στο δίκτυο όπως πρόσβαση, 
υπό ορισμένες προϋποθέσεις, στα κυκλώματα που συν¬ 
δέουν το συνδρομητή με το κέντρο του δημόσιου 
δικτύου (άαία ονβΓ νοιοβ) και πρόσβαση στις νέες 
νοήμονες λειτουργίες του δικτύου, σύμφωνα προς τις 
προόδους της ευκρίνειας και την τεχνολογική εξέλιξη, 

8. πρόσβαση στο δίκτυο ευρείας ζώνης, ανάλογο με 
την πρόοδο της ευκρίνειας και την τεχνολογική εξέλιξη. 

ΠΑΡΑΡΤΗΜΑ 2 

Πλαίσιο αναφοράς για τη σύνταξη προτάσεων σχετικά 
με τις προϋποθέσεις παροχής ανοικτού δικτύου, σύμ¬ 
φωνα με το άρθρο 4 παράγραφος 4,στοιχείο δ. 

Οι προτάσεις σχετικά με τις προϋποθέσεις παροχής 
ανοικτού δικτύου, που καθορίζονται στο άρθρο 2 σημείο 
10, θα πρέπει να συντάσσονται σύμφωνα με το ακόλουθο 
πλαίσιο αναφοράς: 

1. Κοινές αρχές. 

Για τον καθορισμό των προϋποθέσεων που περιγρά- 
φονται στον παρόν παράρτημα θα ληφθούν πλήρως 


υπόψη οι σχετικοί κανόνες της συνθήκης. 

Οι προϋποθέσεις παροχής ανοικτού δικτύου καθορί¬ 
ζονται κατά τρόπο ώστε να διευκολύνουν την ελευθερία 
δράσης των φορέων παροχής υπηρεσιών και των χρη¬ 
στών, ' χωρίς να περιορίζουν άνευ λόγου την ευθύνη 
των οργανισμών τηλεπικοινωνιών για τη λειτουργία του 
δικτύου και τη διατήρηση των οδών επικοινωνίας στην 
καλύτερη δυνατή κατάσταση. 

Τα κράτη - μέλη, σύμφωνα με το κοινοτικό δίκαιο, 
μπορούν να λαμβάνουν κάθε μέτρο που θα επιτρέψει 
στους οργανισμούς τηλεπικοινωνιών να αναπτύξουν τις 
νέες δυνατότητες, οι οποίες προκύπτουν από την 
παροχή ανοικτού δικτύου. 

2. Εναρμονισμένα τεχνικά χαρακτηριστικά των σημείων 
διασύνδεσης ή/και των υπηρεσιών. 

Γ ια τις προϋποθέσεις παροχής ανοικτού δικτύου πρέ¬ 
πει να ληφθεί υπόψη το ακόλουθο σχήμα, όσον αφορά 
τον ορισμό τεχνικών χαρακτηριστικών των σημείων 
διασύνδεσης (ίπίβιΤαοθδ) σε κατάλληλα σημεία τερμα¬ 
τισμού του ανοικτού δικτύου: 

- για τα υφιστάμενα δίκτυα και υπηρεσίες θα υιοθε¬ 
τηθούν τα υφιστάμενα τεχνικά χαρακτηριστικά των ση¬ 
μείων διασύνδεσης, 

- για νέες υπηρεσίες ή για τη βελτίωση υφιστάμενων 
υπηρεσιών θα χρησιμοποιηθούν επίσης, κατά το δυνα¬ 
τόν, τα υφιστάμενα τεχνικά χαρακτηριστικά των σημείων 
διασύνδεσης. Εφόσον τα υφιστάμενα τεχνικά χαρακτη¬ 
ριστικά των σημείων διασύνδεσης δεν είναι κατάλληλα, 
πρέπει να προσδιοριστούν οι βελτιώσεις τους ή/και νέα 
τεχνικά χαρακτητιστικά, 

- για τα δίκτυα τα οποία δεν έχουν, ακόμη εισαχθεί 
αλλά για τα οποία έχει ξεκινήσει ήδη πρόγραμμα τυ¬ 
ποποίησης, λαμβάνονται υπόψη, κατά τον προσδιορισμό 
νέων τεχνικών χαρακτηριστικών των σημείων διασύν¬ 
δεσης, οι απαιτήσεις παροχής ανοικτού δικτύου, κατά 
την έννοια του άρθρου 3. 

Οι προτάσεις σχετικά με την παροχή ανοικτού δικτύου 
πρέπει, κάθε φορά που τούτο είναι δυνατόν, να ευθυ¬ 
γραμμίζονται με τις εργασίες που ήδη διεξάγονται στα 
πλαίσια των ΟΕΡΤ (Ευρωπαϊκής Διάσκεψης των Διοι¬ 
κήσεων Ταχυδρομείων και Τηλεπικοινωνιών), 00ΙΤΤ, 
ΕΤ5Ι και ΟΕΝΕΙΕΟ. 

Οι εργασίες στον τομέα αυτόν λαμβάνουν πλήρως 
υπόψη το πλαίσιο που προκύπτει από τις διατάξεις της 
Οδηγίας 83/ 1 89/Ε.Ο.Κ. του Συμβουλίου της 28ης Μαρ¬ 
τίου 1983 για την καθιέρωση μιας διαδικασίας πληρο¬ 
φόρησης στον τομέα των τεχνικών προτύπων και προ¬ 
διαγραφών (1), όπως τροποποιήθηκε τελευταία από την 
Οδηγία 88/182/Ε Ο.Κ. (2), της Οδηγίας 86/361/ Ε.Ο.Κ. 
του Συμβουλίου της 24ης Ιουλίου 1986 για το πρώτο 
στάδιο της αμοιβαίας αναγνώρισης των εγκρίσεων τύπου 
του τηλεπικοινωνιακού τερματικού εξοπλισμού (3) και της 
απόφασης 87/95/Ε.Ο.Κ. και Συμβουλίου της 22ας Δεκεμ¬ 
βρίου 1986 για την τυποποίηση στον τομέα της τεχνο¬ 
λογίας των πληροφοριών και των τηλεπικοινωνιών (4). 

Οπου αυτό είναι απαραίτητο, θα εξατομικευθούν πρό¬ 
σθετα χαρακτηριστικά, μπορούν να διακριθούν σε: 

- συμπεριλαμβανόμενα, εφόσον παρέχονται μαζί με 
τεχνικά χαρακτηριστικά του συγκεκριμένου σημείου δια¬ 
σύνδεσης και περιλαμβάνονται στη βασική προσφορά, 

- προαιρετικά, εφόσον μπορούν να ζητηθούν ως 
προαιρετικό συμπλήρωμα σε σχέση με συγκεκριμένη 
υπηρεσία, που προσφέρεται σύμφωνα με τις προϋπο¬ 
θέσεις παροχής ανοικτού δικτύου. 

Οι εργασίες περιλαμβάνουν την εκπόνηση προτάσεων 


2050. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σχετικά με τα χρονοδιαγράμματα εισαγωγής των τε¬ 
χνικών χαρακτηριστικών των σημείων διασύνδεσης και 
των χαρακτηριστικών των υπηρεσιών, λαμβάνοντας υ¬ 
πόψη την εξέλιξη των τηλεπικοινωνιακών δικτύων και 
υπηρεσιών στην Κοινότητα. 

3. Εναρμονισμένες προϋποθέσεις παροχής και χρή¬ 
σης. 

Οι προϋποθέσεις παροχής και χρήσης πρέπει να 
εξατομικεύουν τις προϋποθέσεις πρόσβασης και προ¬ 
σφοράς υπηρεσιών, εφόσον απαιτούνται. 

Εφόσον είναι αναγκαίο, μπορούν να περιλαμβάνουν: 

α) Προϋποθέσεις παροχής όπως: 

- τη μέγιστη προθεσμία παροχής, 

- την ποιότητα των υπηρεσιών και ιδίως την ποιότητα 
της μετάδοσης, 

- τη συντήρηση, 

- τις υπηρεσίες αναγγελίας βλάβης στο δίκτυο. 

β) Προϋποθέσεις χρήσης όπως: 

- οι προϋποθέσεις υπεκμίσθωσης/μεταπώλησης χω¬ 
ρητικότητας, 

- οι προϋποθέσεις συγχρησίας, 

- οι προϋποθέσεις διασύνδεσης με τα δημόσια και 
τα ιδιωτικά δίκτυα. 

Οι προϋποθέσεις χρήσης μπορούν να περιλαμβάνουν 
προϋποθέσεις, όσον αφορά την πρόσβαση σε συχνό¬ 
τητες, ανάλογα με την περίπτωση και όπου αυτό είναι 
αναγκαίο, μέτρα σχετικά με την προστασία προσωπικών 
στοιχείων και τον εμπιστευτικό χαρακτήρα των επικοι¬ 
νωνιών. 

4. Εναρμονισμένες αρχές τιμολόγησης. 

Οι αρχές τιμολόγησης πρέπει να συμβιβάζονται με τις 
αρχές, που αναφέρονται στο άρθρο 3 παράγραφος 1. 

Συνεπάγονται συγκεκριμένα ότι: 

- Τα τιμολόγια πρέπει να βασίζονται σε αντικειμενικά 
κριτήρια και συγκεκριμένα όσον αφορά τις υπηρεσίες 
και τους τομείς που υπόκεινται σε αποκλειστικά ή ειδικά 
δικαιώματα, να είναι κατ' αρχήν προσανατολισμένα προς 
το κόστος. Εννοείται ότι ο καθορισμός του ύψους των 
τιμολογίων παραμένει στην αρμοδιότητα των εθνικών 
νομοθεσιών και δεν υπόκεινται στις προϋποθέσεις πα¬ 
ροχής ανοικτού δικτύου. Κατά τον καθορισμό του ύψους 
των τιμολογίων αυτών, ένας από τους στόχους θα 
πρέπει να είναι ο καθορισμός αποτελεσματικών αρχών 
τιμολόγησης σε όλη την Κοινότητα, με την εξασφάλιση, 
παράλληλα, της παροχής γενικών υπηρεσιών στο σύ¬ 
νολο του πληθυσμού. 

- Τα τιμολόγια πρέπει να είναι διαφανή και να δη¬ 
μοσιεύονται με το δέοντα τρόπο. 

- Προκειμένου να προσφερθεί στους χρήστες η ε¬ 
πιλογή μεταξύ των διάφορων επί μέρους χαρακτηρι¬ 
στικών μιας υπηρεσίας και στο βαθμό που το επιτρέπει 
η τεχνολογία, η τιμολόγηση δεν πρέπει να γίνεται ανά 
υπηρεσία, της υπηρεσίας, θεωρούμενης ως ενιαίου και 
αδιαίρετου συνόλου χαρακτηριστικών, αλλά ανά επί 
μέρους χαρακτηριστικό της, σύμφωνα με όσα ορίζει 
περί ανταγωνισμού η συνθήκη. Ειδικότερα, τα πρόσθετα 
χαρακτηριστικά που εισάγονται προκειμένου να παρα¬ 
σχεθούν ορισμένες συμπληρωματικές ειδικές υπηρεσίες, 
πρέπει, κατά κανόνα να αποτελούν αντικείμενο ειδικής 
τιμολόγησης, ανεξάρτητης από τα συμπεριλαμβανόμενα 
χαρακτηριστικά και τη μεταφορά αυτή καθ' αυτή. 


- Τα τιμολόγια δεν πρέπει να δημιουργούν διακρίσεις 
και πρέπει να εξασφαλίζουν ίση μεταχείριση. 

Τα τέλη για την πρόσβαση στις δυνατότητες ή υπη¬ 
ρεσίες του δικτύου πρέπει να τηρούν τις αρχές που 
προανύφέρονται, καθώς και τους κανόνες ανταγωνισμού 
της συνθήκης. Επίσης, στα εν λόγω τέλη θα πρέπει 
να λαμβάνεται υπόψη η αρχή της ισότιμης συμμετοχής 
στο γενικό κόστος των χρησιμοποιούμενων δυνατοτή¬ 
των, καθώς και η ανάγκη μιας εύλογης απόδοσης των 
επενδύσεων που έχουν πραγματοποιηθεί. 

Ενδέχεται να υπάρξουν διαφορετικά τιμολόγια, προ¬ 
κειμένου ιδίως να ληφθεί υπόψη η επιπλέον κίνηση 
κατά τη διάρκεια περιόδων αιχμής και η έλλειψη κίνησης 
κατά τη διάρκεια νεκρών περιόδων, με την προϋπόθεση 
ότι οι διαφορές στα τιμολόγια δικαιολογούνται εμπορικά 
και δεν έρχονται σε αντίθεση με τις ανωτέρω αρχές. 

ΠΑΡΑΡΤΗΜΑ 3 

Κατευθυντήριες γραμμές για την εφαρμογή της οδη- 
γίας-πλαισίου μέχρι τις 31 Δεκεμβρίου 1992. 

Σε μια πρώτη φάση και με την επιφύλαξη .των δια¬ 
δικασιών, που προβλέπονται στο άρθρο 4 παράγραφοι 
2 και 3, οι εργασίες των ετών 1990, 1991 και 1992 
δυνάμει των άρθρων 4, 5 και 6 ακολουθούν τις εξής 
προτεραιότητες: . 

1. Θέσπιση δυνάμει του άρθρου 6 εϋδικών οδηγιών 
σχετικά με τις μισθωμένες γραμμές και την υπηρεσία 
φωνητικής τηλεφωνίας. 

2. Εφαρμογή, πριν από την 1η Ιανουάριου 1991, των 
εναρμονισμένων τεχνικών χαρακτηριστικών των σημείων 
διασύνδεσης ή/και των υπηρεσιών που αφορούν τη 
μεταβίβαση δεδομένων με μεταγωγή πακέτων και το 
Ι5ΘΝ (Ψηφιακό Δίκτυο Ενοποιημένων Υπηρεσιών). Η 
αναφορά σε αυτές τις διασυνδέσεις και χαρακτηριστικά 
μπορεί να καταστεί υποχρεωτική πριν από την ημερο¬ 
μηνία αυτή, με τη διαδικασία του άρθρου 5 παρ. 3. 

3. Εκδοση από το Συμβούλιο, πριν από την 1η Ιουλίου 
1991, ύστερα από πρόταση της Επιτροπής, μιας σύ¬ 
στασης για την παροχή τεχνικών χαρακτηριστικών των 
σημείων διασύνδεσης, υπό προϋποθέσεις χρήσης και 
με τις αρχές τιμολόγησης που εφαρμόζονται στις υ¬ 
πηρεσίες για τη μεταβίβαση δεδομένων με μεταγωγή 
πακέτων σύμφωνες με τις αρχές του ανοικτού δικτύου. 

Η σύσταση αυτή θα καλεί, ιδίως, τα κράτη-μέλη να 
μεριμνήσουν για την υλοποίηση μιας τουλάχιστον προ¬ 
σφοράς μιας παρόμοιας υπηρεσίας στην επικράτειά 
τους. 

4. Έκδοση, από το Συμβούλιο, πριν από την 1η 
Ιανουάριου 1992, ύστερα από πρόταση της Επιτροπής, 
μιας παρόμοιας σύστασης σχετικά με το ΙδΘΝ. 

5. Εξέταση το 1992, εν όψει της έκδοσής της και 
ύστερα από πρόταση της Επιτροπής μιας ειδικής οδηγίας 
για τις υπηρεσίες μεταβιβάσεως δεδομένων με μεταγωγή 
πακέτων. Η πρόταση αυτή πρέπει να λαμβάνει υπόψη 
τα πρώτα αποτελέσματα της εφαρμογής της σύστασης 
που αναφέρεται στο σημείο 3. 

6. Μεταγενέστερη εξέταση μιας πρότασης οδηγίας 
για το Ι5ϋΝ. Η πρόταση αυτή πρέπει να λαμβάνει 
υπόψη τα πρώτα αποτελέσματα της εφαρμογής της 
σύστασης που αναφέρεται στο σημείο 4. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


2051 


Άρθρο έκτο 

Έναρξη ισχύος - Καταργούμενες διατάξεις 

Από την έναρξη ισχύος του παρόντος νόμου καταργείται ο 
Ν. 2075/1992 (ΦΕΚ 124 Α'), πλην του άρθρου 24α, κα¬ 
θώς και κάθε άλλη διάταξη αντίθετη προς τις διατάξεις του 
παρόντος νόμου, συμπεριλαμβανομένου και του Π. Δ/τος 
274/1993. 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΠΕΠΟΝΗΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 


ΕΘΝΙΚΗΣ ΑΜΥΝΑΣ 

Γ. ΑΡΣΕΝΗΣ 

ΟΙΚΟΝΟΜΙΚΟΝ 

Α. ΠΑΠΑΔΟΠΟΥΛΟΣ 

ΜΕΤ/ΡΟΝ & ΕΠΙΚ/ΝΟΝΙΟΝ 

Α. ΤΣΟΥΡΑΣ 


*4 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 20 Οκτωβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


2052 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 15.000 

Δρχ. 

750 

β) 

» » » Β' 

» 30.000 

» 

1.500 

Υ) 

» » » Γ’ 

» 10.000 

» 

500 

δ) 

» » » Δ' 

» 30.000 

» 

1.500 

ε) 

» » » Αναπτυξιακών Πράξεων 

» 20.000 

» 

1.000 

στ) 

» » » ΙΜ.Π.Δ.Δ. 

» 10.000 

» 

500 

ζ) 

» » » ΠΑΡΑΡΤΗΜΑ 

» 5.000 

/ » 

250 

π) 

» » » Δελτ. Εμπ.& Βιομ. Ιδ. 

» 10.000 

» 

500 

θ) 

» » » Αν. Ειδικού Δικαστηρίου 

» 3.000 

» 

150 

0 

» » » Α.Ε. & Ε.Π.Ε. 

» 200 000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















